KDPNL.com - سه‌رۆك بارزانی له‌یادی دامه‌زراندنی پارتیی، دڵنییایدا كه ئیرادەی گەل و ئاشتی و برایەتی و ڕاستگۆیی براوە دەبێت\nسه‌رۆك بارزانی له‌یادی دامه‌زراندنی پارتیی، دڵنییایدا كه ئیرادەی گەل و ئاشتی و برایەتی و ڕاستگۆیی براوە دەبێت\nده‌قی پەیامی (سەرۆك بارزانی) لە ساڵیادی دامەزراندنی پارتیی دیموكراتی كوردستان:\nبەبۆنەی شەست و نۆهەمین ساڵیادی دامەزراندنی پارتیی دیموكراتی كوردستان گەرمترین پیرۆزبایی خۆم ئاراستەی خانەوادەی سەربەرزی شەهیدان و پێشمەرگە قارەمانەكان و كادیر و ئەندام و دۆست و لایەنگرانی پارتی و هەموو خەڵكی كوردستان دەكەم.\nلەم یادە پیرۆزەدا سڵاو بۆ گیانی شەهیدە نەمرەكانمان دەنێرین كە بە خوێنی خۆیان داری ئازادی و سەربەرزیی گەلی كوردستانیان ژیاند و یادیان هەر بەرز و پیرۆز بێت. سڵاو بۆ ئەو شەهیدە قارەمانانە كە لە شەڕی تیرۆریستانی داعشدا مێژوویان بۆ گەلەكەیان تۆمار كرد و بە خوێنی خۆیان ئەفسانەی داعشیان شكاند و پارێزگاری لە كوردستان و هەموو مرۆڤایەتی دەكەن.\nلێرەدا بە پێویستی دەزانم پێزانینی خۆم بۆ ئەندام و لایەنگرانی پارتی ڕابگەیێنم و سوپاسی ڕۆحی نیشتیمانپەروەری و ئازایەتییان بكەم كە لە شەڕی دژی داعشدا كوردستان یان نەمانیان بە كردەوە پێشان دا و بە ئامادەبوونیان لە سەنگەرەكان و پاڵپشتیكردنی پێشمەرگە ڕۆڵێكی گرینگیان لە سەركەوتنەكانی هێزی پێشمەرگەی كوردستاندا بینی. سوپاس بۆ ئێوەی خۆشەویست كە لە هەموو قۆناغە سەختەكانی ژیانی گەلەكەماندا ئەو پەڕی خۆڕاگری و كوردپەروەریتان نواندووە و تەحمولی سەختی و ئاوارەیی و ئێش و ئازارێكی زۆرتان كردووە. گیانفیدایی بۆ پاراستنی كوردستان و دیموكراسی و سەربەخۆیی ئەو ئامانجە گرانبەهایانەن كە پارتی لەپێناویدا دامەزراوە و، بە دڵنیاییشەوە لە ئێستا و داهاتوودا پارتیی دیموكراتی كوردستان وەك ئامرازێكی بەهێز بۆ گەییشتنی گەلی كوردستان بۆ ئەو ئامانجانە دەمێنێتەوە و پارێزەری ئەو دەستكەوتانە دەبێت كە لەگەڵ هێزە تێكۆشەرەكانی كوردستان ڕۆڵی سەرەكی لە بەدیهێنانیان گیڕاوە.\nلە یادی شازدەی ئابدا بەڵێن لەگەڵ شەهیدەكانمان دووپات دەكەینەوە كە پارتیی دیموكراتی كوردستان پارێزەری برایەتی و پێكەوەژیان و یەكڕیزی گەلی كوردستان دەبێت و دژی هەموو هەوڵێكیش دەوەستێتەوە كە بیەوێت لێكترازان و دوژمنایەتی لەنێو ڕیزەكانی گەلی كوردستان دروست بكات. پارتی هەموو توانای خۆی بۆ ئاشتی و پاراستنی پێكهاتە ئایینی و نەتەوەییەكانی كوردستان و فرەلایەنیی سیاسی و سەروەریی یاسا تەرخان دەكات و ئامانجی سەرەكیشی سەربەخۆیی و بەهێزتربوونی گەلی كوردستان دەبێت. بۆ ئەوەی دواجار هەموو لایەكمان لە ئاشتیدا بژیین و گەلەكەمان ژیانێكی ئاسوودە و بەختەوەری هەبێت. هەر لایەنێكی سیاسیی كوردستان بڕوای بە ئاشتی و فرەلایەنی و پێكەوەیی و سەربەخۆیی گەلی كوردستان هەبێت برا و هەڤاڵ و هاوسەنگەری ئێمەیە و دەستی دۆستایەتی و برایەتی بۆ درێژ دەكەین.\nسەبارەت بە قەیرانی سیاسیی ئەم دواییەی هەرێمی كوردستانیش جەماوەری خۆشەویستی كوردستان و هەموو ئەندام و لایەنگرانی پارتیی دیموكراتی كوردستان لەوە دڵنیا دەكەمەوە كە پشت بە خوای گەورە لە كۆتاییدا ئیرادەی گەل و ئاشتی و برایەتی و ڕاستگۆیی براوە دەبێت و هیچ پیلانێك سەر ناگرێت كە یەكڕیزی و برایەتی خەڵكی كوردستان بكاتە ئامانج.\nسەرۆكی پارتیی دیموكراتی كوردستان\n15ـی 8ـی 2015


پەكەكە پوچەڵكردنەوەی پیلانێكی توركیا دژ بە باشوری كوردستان ئاشكرا دەكات – Standard Kurd\nلەلایەن ستاندار Posted on ئه‌یلول 4, 2020 1915 جار بینراوە 0 سەرنج\nبەسێ هۆزات، هاوسەرۆکی دەستەی بەڕێوەبەری کۆما جڤاکێن کوردستان- کەجەکە، رایدەگەیەنێت، پارتی دیموكراتی كوردستان بەشدارە لەو پیلانەی کە تورکیا بۆ لەناوبردنی پەکەکە دایڕشتووە، دەشلێت دوو مانگە لە هەفتانین بەرخۆدانی گەورە هەیە، ئەو بەرخۆدانە ڕێگری لە مەترسیەکی گەورە کرد، پلانەکە داگیرکردنی بادینان، مەتینا، زاپ و ئاڤاشین بوو، بۆ ئەوەی لێرە جێگیر بێت.\nبەسێ هۆزات له‌چاوپێكه‌وتنێكیدا له‌گه‌ڵ میدیای ستێرك تیڤی راشیگەیاندووە پێش هەموو شتێک وتمان کە هەڵویستی پەدەکە (پارتی دیموكراتی كوردستان) هاوکاری دەوڵەتی تورکە، پیلانێک لەگەڵ دەوڵەتی تورک دا دەگێڕدریت، دەیانەوێت لەم قۆناغەدا پەکەکە لەناوببەن، دەیانەوێت ئەو ئاستەنگیە لەناوببەن تا گەلی کورد قڕ بکەن و هەموو دەستکەوتەکانی گەلی کورد لەناوببەن، دەیانەوێت گەلی کورد لەم سەدەیەدا بەبێ ماف بهێڵنەوە و لەناویبەرن، لە ڕۆژئاوا، لە عەفرین ئەمەمان بینی، سەرێکانی و گرێسپی لە بەرچاوە، باشور لە بەرچاوە، لە باشور ٥٠٠ گوند چۆڵ کران، لە باکوور دەیان ساڵە سیاسەتی پاکتاوکردن پەیڕەو دەکرێت ئێستا هەندێک لە بەرپرسانی پەدەکە دەڵێن کە دەبێت پەکەکە چەک دانێت بۆ ئەوەی سیاسەت لە تورکیا بکات، با تۆزێک ویژدانیان هەبێت، کەمێک ئەخلاق، کەمێک بەهای وڵاتپارێزییان هەبێت\nبەسێ هۆزات تیشكی خستۆتە سەر پیلانێكی توركیا بۆ دەگیركاری باشوری كوردستان، رایگەیاندووە زیاتر لە دوو مانگە لە هەفتانین بەرخۆدانی گەورە هەیە، ئەو بەرخۆدانە ڕێگری لە مەترسیەکی گەورە کرد، پلانەکە داگیرکردنی بادینان، مەتینا، زاپ و ئاڤاشین بوو، بۆ ئەوەی لێرە جێگیر بێت و بە بڵاوەکردنی هێز لەو ناوچانەدا پلانی ئەوەی دانا بوو کە بپەڕنەوە بۆ ناو دەشتەکانی باشوری کوردستان، پیلانێکی وایان هەبوو، بەڵام لە هەفتانین بەرخۆدانێکی زۆر بێ وێنە کرا و ئەم پیلانە پوچەڵ کرایەوە، ئێستا لەوێدا چەقیون، لە کوێ شەڕ هەبێت، دەیان سەربازی داگیرکەری تورک سزا دەدرێن، لەم بوارەدا بێگومان بەرخۆدان گەورەیە و شەهیدبوونیش گەورەیە، ئێمە هەموو شەهیدانی هەفتانین جارێکی دیکە بە ڕێز و سوپاسەوە بە بیردێننەوە، ئەو کاتەی گەلەکەمان لە باشوری کوردستان بەشداری بەرخۆدانی گەریلایە ببن، کۆتایی بە داگیرکاری دێت و پیلانی سەد ساڵەی کۆمەڵکوژیی کورد تێکدەشکێت.\nبڵاوکراوەی پێشووبەهۆی تەزویر لە هەڵبژاردن و سەركوتكردنی هاوڵاتیان ئەمریكا هەوڵی دوورخستنەوەی سەرۆكی وڵاتێك دەدات\nبڵاوکراوەی نوێترئەمیری کۆمەڵی ئیسلامی: جورئەتمان هەیە و دۆخەکە خەریکە دەکوڵێت و بێ عەمەل و هەڵوێست نابین\nPosted on تشرینی یه‌كه‌م 23, 2020 0 732


نرخی حەجی ئەمساڵ ڕاگەیەندراكاتی بەڕێكەوتنی یەكەم كاروانی حاجییانی هەرێم بۆ سعودیە دیاریكرا – تۆڕی میدیایی خەڵک\nنرخی حەجی ئەمساڵ ڕاگەیەندرا\nكاتی بەڕێكەوتنی یەكەم كاروانی حاجییانی هەرێم بۆ سعودیە دیاریكرا\n2019/06/18 - 8:39 PM\nوەزارەتی ئەوقاف و كاروباری ئایینی حكومەتی هەرێم كاتی بەڕێكەوتنی یەكەم كاروانی حاجییانی هەرێم بەرەو سعودیە بۆ بەجێهێنانی فەریزەی حەج ئاشكرادەكات و ڕایدەگەیەنێت، نرخی حەجی ئاسایی (42) وەرەقەیە.\nنەبەز ئیسماعیل، بەڕێوەبەری ڕاگەیاندنی وەزارەتی ئەوقافی هەرێم بۆ (خەڵك) وتی، “بۆ وەرزی حەجی ئەمساڵ 4 هەزار و 880 كەس لە هەرێمی كوردستانەوە بۆ بەجێهێنانی فەریزەی حەج دەچنە سعودیە و نرخی حەجی ئاسایی بۆ هەر كەسێك 4 هەزار و 200 دۆلار (42 وەرەقە)یە”.\nوتیشی، “لە ڕۆژانی 10 تا 15ی مانگی تەمموزی داهاتووەوە یەكەم كاروانی حاجيیانی هەرێم بەرەو عەرەبستانی سعودیە بەڕێدەكەون”.\nئاشكراشی كرد، سعودیە بڕیاریداوە 15 هەزار كەسی تر بۆ پشكی عیراق بۆ حەج زیاد بكات لەو ڕێژەیەش هەرێمی كوردستان دوو هەزار و 132 كەسی بەردەكەوێت، كە بەپارەی زیاتر دەبێت، بەڵام هێشتا بە نووسراوی فەرمی زیادكردنی ئەو پشكەیان بەدەست نەگەشتووە، بۆیە هەركات بەدەستمان گەیشت ڕایدەگەیەنین.\nنەبەز ئیسماعیل ڕاشیگەیاند، كە لەدوای 15ی شەوالەوە و نزیكەی 10 ڕۆژی دیكە وەرزی عومرە بەتەواوی بۆ هەموو جیهان كۆتایی دێت.\nجەختیشی كردەوە، كە تیمی پزیشكی یاوەری كاروانی حاجییانی هەرێم دەكات لە چوون و هاتنەوە و و سەرجەم پێداویستییەكانی دەرمان ئامادەیە و بە خۆڕایی دەدرێت بە حاجییان.\nحاجییانی هەرێمحەج و عومرەسعوديهوەزارەتی ئەوقاف و كاروباری ئایینی حكومەتی هەرێم\nعادل عەبدولمەهدی بۆ لێپرسینەوە بانگهێشتی پەڕلەمان دەكرێت


هێزەکانی ئەمەریکا گەیشتنە پۆڵەندا\nی مانگی دوو ٠٥, ٢٠٢٢\nوەزارەتی بەرگری پۆڵەندا ڕایگەیاند یەکەم بەشی هێزەکانی ئەمەریکا گەیشتنە پۆڵەندا، ئەمەش بەمەبەستی پتەوکردنی بەرگری هاوپەیمانانی ناتۆ لە ڕۆژهەڵاتی ئەوروپا.\nئەم جوڵەیەی ئەمەریکا بۆ ڕەوانەکردنی هێزی زیاتر بۆ ڕۆژهەڵاتی ئەوروپا لەنێوەندی زیادبوونی گرژییەکانی نێوان ڕووسیا و ئۆکرانیادایە، لەکاتێکدا ڕووسیا زیاتر لە 100,000 سەربازی لەنزیک سنوورەکانی ئۆکرانیا جێگیرکردووە، وڵاتانی ڕۆژئاواش نیگەرانن لەسەر ئەوەی ڕووسیا پلانی داگیرکردنی ئۆکرانیای هەبێت، بەڵام مۆسکۆ ڕەتی دەکاتەوە پلانی لەوجۆرەی هەبێت.\nوتەبێژی سوپای پۆڵەندا وتی " وەکو ڕاگەیەندرابوو، یەکەم بەشی هێزەکانی سوپای ئەمەریکا گەیشتنە پۆڵەندا."\nدوای ئەوەی ڕۆژی چوارشەممە سەرۆکی ئەمەریکا جۆو بایدن فەرمانیکرد 1,700 سەربازی دیکەی ئەمەریکی ڕەوانەی ڕۆژهەڵاتی ئەوروپا بکرێن، هێزەکانی ئەمەریکا گەیشتنە بنکەی سەربازیی جێزۆو لە باشووری ڕۆژهەڵاتی پۆڵەندا، نزیک سنووری ئۆکرانیا. لە ساڵی 2017 ەوە نزیکەی 4,000 سەربازی ئەمەریکا لە پۆڵەندا جێگیرکراون.\nسەرۆک بایدن فەرمانیشی کرد هێز بۆ ئەڵمانیا و ڕۆمانیاش ڕەوانە بکرێت، بەمەش ژمارەی ئەو هێزانەی ڕەوانەی ئەوروپا کراون گەیشتە نزیکەی 3,000 سەرباز.\nلە ماوەی ڕابردوودا سوپای ئەمەریکا ڕایگەیاند نزیکەی 1,700 سەربازی ئەمەریکی " لە چەند ڕۆژی داهاتوودا " لە بنکەی سەربازی فۆرت براگی نۆرث کارۆلایناوە ڕەوانەی پۆڵەندا دەکرێن.\nڕۆژی هەینی یەکەم هێزی سەربازیی ئەمەریکا گەیشتە ئەڵمانیا.\nهاوکات ئەمەریکا لە مانگی یەکدا 8,500 سەربازی دیکەی خستە ئامادەباشییەوە، لە کاتێکدا ئەگەر پێویست بکات ڕەوانەی ئەوروپا دەکرێن. لە 16 و 17 ی مانگی دووشدا وەزیرانی بەرگری وڵاتانی هاوپەیمانێتی ناتۆ کۆدەبنەوە و تاوتوێی زیادکردنی هێزەکانیان دەکەن لە ڕۆژهەڵاتی ئەوروپادا.\nلە ڕۆژدانی داهاتوودا سەرۆکی فەڕەنسا ئیمانوێل ماکرۆن و ڕاوێژکاری ئەڵمانیا ئۆلاف شۆڵز بە جیا سەردانی ڕووسیا و ئۆکرانیا دەکەن و لەگەڵ هاوتاکانیاندا کۆدەبنەوە، سەردانەکانیش مەبەست لێیان دۆزینەوەی ڕێگە چارەیەکی سیاسییە بۆ کەمکردنەوەی گرژییەکان لە ناوچەکەدا.\nوابڕیارە ڕۆژی دووشەممە سەرۆکی فەڕەنسا ئیمانوێل ماکرۆن سەردانی مۆسکۆ بکات و ڕۆژی سێشەممەش سەردانی کیێڤی پایتەختی ئۆکرانیا بکات. هەفتەی دواتر ڕاوێژکاری ئەڵمانیا ئۆلاف شۆڵز لە 14 ی مانگی دوودا سەردانی کیێڤ دەکات و دواتر لە 15 ی هەمان مانگدا سەردانی مۆسکۆ دەکات.


👁 ئەم بابەتە 109,622 جار بینراوە\n👫 ئیدان ئامێدی کەسایەتییەکان\n📅 کاتی تۆمارکردن Jun 19 2020 12:28PM\nهونەرمەندێکی گۆرانیبێژی بەناوبانگە لە ئیسرائیل، بە [ زۆرتر... 👁] ✖ ✖ 1 0 ✔ 90% ✍ هـ.ب. 19-6-2020 12:28:23\n🎵 پەیکەری لاهووتی کارە هونەرییەکان\n📅 کاتی تۆمارکردن Jun 19 2020 11:43PM\nپەیکەری لاهووتی لە بەردەم باڵەخانەی مێژوویی شانۆی [ زۆرتر... 👁] ✖ ✖ 0 1 ✔ 80% ✍ ج.ع.ئـ. 19-6-2020 23:43:42\n👩 دیلان و کارکردنی سەربەخۆ دۆزی ژن\n📅 کاتی تۆمارکردن Jun 19 2020 11:05PM\nدیلان دایکی منداڵێکی سێ ساڵانە، لەسەر شەقامێکی گەڕ [ زۆرتر... 👁] ✖ ✖ 4 2 ✔ 99% ✍ ج.ع.ئـ. 19-6-2020 23:05:13\n📊 کۆرۆنا زیانی گەورەی بە ئابووری رۆژهەڵاتی کوردستان گەیاندووە ئامار و راپرسی\n📅 کاتی تۆمارکردن Jun 19 2020 10:46PM\nئابووری رۆژهەڵاتی کوردستان لەسەر کشتوکاڵ، بازرگانی [ زۆرتر... 👁] ✖ ✖ ✖ 0 1 ✔ 99% ✍ ج.ع.ئـ. 19-6-2020 22:46:27


15 كورەی خەڵوز تێكدراون و 10 راوچیش گیراون\nلەسەرەتای ئەمساڵەوە و تەنیا لە سنووری شارەدێی ناڵپارێزی سەر بەشارۆكەی پێنجوێن، دیاردەی راوكردنی نایاسایی و دروستكردنی كورەی خەڵوز، كە بەپێی رێنوێنی و یاساكانی ژینگە قەدەغەیە، رووی لەهەڵكشان كردووە، بەو هۆیەشەوە لەماوەی ئەمساڵدا تا ئێستە بەدەیان هاووڵاتیی گیراون و كورەكانیش تێكدراون.\nهێمن كەمەرخان، لێپرسراوی بەشی راگەیاندن لە بەڕێوەبەرایەتی پۆلیسی دارستان و ژینگەی پارێزگای سلێمانی بۆ "وشە" گوتی" لەسەرەتای ئەمساڵەوە، بەشێوەیەكی بەرچاو لە سنووری شارەدێی ناڵپارێز دیاردەی راوكردنی نایاسایی و دروستكردنی كورەی خەڵوز، كە بەپێی رێنوێنی و یاساكانی ژینگە قەدەغەیە، زۆر زیادی كردووە و بەو هۆیەشەوە، لەماوەی سەرەتای ئەمساڵەوە، تا ئێستە بەدەیان هاووڵاتیی گیراون.\nزیاتر گوتی، تەنیا لەسەرەتای مانگی كانوونی دووەم تا ئەمڕۆ زیاتر لە 10 راوچی لەو سنوورە گیراون. ئاماژەی بەوەیشكرد، ئێستە دروستكردنی كورەی خەڵوزی بەردین نایاساییە و زیانی زۆری بۆ ژینگە هەیە، بۆیە هەر ئەمساڵ توانراوە15 كورە تێك بدرێت و سەرجەم خاوەنەكانیشیان، رووبەڕووی لێپرسینەوەی یاسایی بكرێنەوە.\nبەپێی ئامارێكی بەشی پۆلیسی دارستان و ژینگەی پێنجوێن، كە وێنەیەكی دراوەتە "وشە" لەساڵی رابردوودا و لەسنووری بەڕێوەبەرێتی بەشی پۆلیسی دارستان و ژینگەی پێنجوێن 55 هاووڵاتیی لەسەر سەرپێچی جۆراوجۆری وەك " راوی ئاژەڵ و باڵندەی كێوی و ئاگركەوتنەوە و داربڕین و خەڵوزكردن و زیادەڕۆیی" گیراون.


كورد ده‌ستبه‌رداریی ساته مێژوییه‌كه‌ی نابێت\nكورد ده‌ستبه‌رداریی ساته مێژوییه‌كه‌ی نابێت   13/10/2017\n«هاوڵاتیانی كورد له 25ی ئه‌یولی 2017 به‌ره‌و سندوقه‌كانی ده‌نگدان رۆیشتن و له ریفراندۆمدا ده‌نگیاندا بۆ جیابوونه‌وه له به‌غدای ناوه‌ند و دانانی به‌ردێكی تر له بنیاتنانی ده‌وڵه‌تی سه‌ربه‌خۆی كورد كه بۆ سه‌دان ساڵه گه‌لی كورد له‌پێناویدا خه‌بات ده‌كات و به‌ده‌ست سێ نه‌ته‌وه‌ی تر و به‌ده‌ست رژێمه داگیركه‌رانیانه‌وه ده‌چه‌وسێنرێته‌وه. له‌ئێستاشدا نه‌ته‌وه‌ی كورد وه‌ك نه‌وه‌ی سه‌ڵاحه‌دین كه له هه‌وڵی دسه‌ته‌به‌ركردنی ئازادی و دیاریكردنی چاره‌نوسی خۆیدایه، سێ وڵاته‌كه‌ی ده‌وروبه‌ری له دژی به‌ده‌ستهێنانی ئه‌و مافه ره‌وایانه ده‌وه‌ستنه‌وه.\nئه‌م رستانه‌ی سه‌ره‌وه له‌لایه‌ن عیسی شعێبی نوسراون و له 20ی ئه‌یولی 2017 له رۆژنامه‌ی (الغد)ی ئوردنی له دووتوێی وتارێكدا به ناونیشانی « كورد ده‌ستبه‌رداریی ساته مێژوییه‌كه‌ی نابێت « بڵاوكراوه‌ته‌وه.\nعیسی شعێی ده‌ڵێت»هه‌ر كه‌سێك رۆڵه‌كانی گه‌له‌كه‌ی ببینێت به‌ده‌ست سه‌ركوتكاریی و چه‌وساندنه‌وه و زه‌وتكردنی مافه‌كان و زه‌وتكردنی ئازادیی و سه‌ربه‌خۆییه‌وه بناڵێنن، ناتوانێت رقی له جه‌ور و سته‌م و سه‌ركوتكاریی و خۆسه‌پێنی نه‌بێت، به هه‌مان شێوه ناكرێت هه‌ڵوێستی ئاكاریی نه‌بێت و ده‌ستبه‌رداریی پره‌نسیپه سه‌ره‌كییه‌كانی ببێت».\nشعێبی وه‌ك له وتاره‌كه‌یدا باسی ده‌كات»ناكرێت حاشا له مافه‌كانی گه‌لی كورد بكرێت، ناكرێت به ناهه‌ق دژایه‌تی بكرێن، دژایه‌تی ئه‌وان هیچ بیانوویه‌كی نییه و هاوشێوه‌ی هه‌وڵدانه بۆ به‌دسه‌تهێنانی مافێك كه مافی كه‌سێكی تره، به‌ڵام گه‌ر هات و ئه‌وه‌ی هه‌وڵ بۆ به‌ده‌ستهێنانی ئه‌و مافه ده‌دات هاوبه‌شمان بێت له مێژوویه‌كی پڕ سه‌روه‌ریی، جوگرافیایه‌كی درێژكراوه‌ی سنوره ئیمپریالیستییه‌كان، وێڕای خه‌بات و تێكۆشانی هاوبه‌ش له دژی داگیركه‌ر، چۆن ئه‌و رۆشنبیره‌ی ده‌یه‌وێت دادپه‌وه‌ریی به‌رجه‌سته ببێت، نه‌یاری به‌ده‌ستهێنانی مافی سه‌ربه‌خۆیی ده‌بێت بۆ كورد؟».\nبه بۆچوونی شعێبی، ده‌كرێت له هه‌ڵوێستی وڵاتانی عه‌ره‌بی تێبگه‌ین (بێده‌نگ و نه‌یاره‌كان) به‌رانبه‌ر ریفراندۆمی 25ی ئه‌یلول، مه‌ترسییه‌كان له‌سه‌ر یه‌كێتی و یه‌كپارچه‌یی وڵاتی رافیده‌ین بیانویان بۆ بدۆزرێته‌وه، هاوبه‌شبین له‌و نیگه‌رانیانه‌ی به‌رانبه‌ر به پشتیوانی ئیسرائیل هه‌یه له هه‌نگاوی كورده‌كان بۆ سه‌ربه‌خۆی كه پاشه‌كشه‌ی تێدا نییه، به‌ڵام ئه‌وه‌ی نه‌شیاوه ئه‌وه‌یه كه‌سانێك هه‌بن له وڵاته عه‌ره‌بییه‌كان پشتیوانی له هه‌ڵوێستی ئێران و توركیا بكه‌ن كه له روانگه‌ی ناسیۆنالیستی شۆڤێنیزمیانه‌وه سه‌رچاوه‌یان گرتووه و له‌دژی مافی نه‌ته‌وه‌یه‌كی تر ده‌وستنه‌وه كه ده‌یان ملیۆن كه‌س ده‌بن و كه‌وتوونه‌ته نێوان به‌رداشی سنوری نێوان نه‌ته‌وه كۆنه‌كانی ناوچه‌كه.\nعیسا شعێبی ده‌ڵێت»ئه‌وه‌ی سه‌یره‌و زیاتر مایه‌ی سه‌رسوڕمانه، هه‌ڵوێستی نه‌یارانه‌ی ولایه‌ته یه‌كگرتووه‌كانه بۆ ریفراندۆمی كوردان كه پاشه‌كشه‌كردن لێی له‌م قۆناغه‌دا هاوشێوه‌ی شكاندنی روحی نه‌ته‌وه‌یه‌كی هه‌ڵكه‌وتووه، گه‌ر به‌ئاشكرا نه‌ڵێین مایه‌ی زه‌لیكردنیه‌تی، به تایبه‌تیش كه ئه‌مریكا بۆخۆی بناغه‌ی ئه‌و باڵه‌خانه جوداخوازییه‌ی دانا به‌ر له كۆتایی سه‌ده‌ی رابردوو، به‌و پێیه‌ی ناوچه‌ی دژه‌فڕینی دیاریی كرد و پشتیوانی له خواستی جوداخوازیی كورد كرد، هه‌موو شێوازه‌كانی یارمه‌تی و هاوكاریی به پاره و چه‌ك بۆ دامه‌زراندنی حوكمی خۆبه‌ڕێوه‌بردنی له كوردستان پێشكه‌ش كرد، به‌ڵام پاش ئه‌وه‌ی كورد بووه ده‌وڵه‌تێكی نیمچه سه‌ربه‌خۆ، ده‌گه‌ڕێته‌وه خاڵی سفر و باس له یه‌كێتی خاكی عیراق ده‌كات كه باخچه‌ی پشته‌وه‌ی ئێرانه».\nوه‌ك شعێبی له وتاری «كورد ده‌ستبه‌رداریی ساته مێژوییه‌كه‌ی نابێت « ئاماژه‌ی پێكردووه»گه‌ر عیراقی نوێ، به قه‌ولی موحافیزكاره نوێیه‌كانی ئه‌مریكا له‌پاش 2003 ده‌وڵه‌تی دادپه‌روه‌ریی و یه‌كسانی و خۆشگوزه‌رانی و گه‌شه‌كردن بوایه، كورده‌كان ئه‌و هه‌نگاوه‌یان هه‌ڵنه‌ده‌نا كه به پڕمه‌ترسیترین هه‌نگاو داده‌نرێت، په‌نا بۆ ریفراندۆم نه‌ده‌برا گه‌ر بێ ئومێد نه‌بوبن له به‌رده‌دوامبوون له شه‌راكه‌تێكدا كه له‌سه‌ر پشكداریی دامه‌زراوه و میلیشیا به‌ڕێوه‌ی ده‌بات و گه‌نده‌ڵی سه‌راپای داگیركردووه، په‌نایان بۆ جیابوونه‌وه له‌و ده‌وڵه‌ته شكستخواردووه نه‌ده‌برد كه خودی ئه‌مریكاییه‌كان به ده‌وڵه‌تی سه‌ر كاغه‌ز ناوی ناوی ده‌به‌ن».\nئه‌و نوسه‌ره عه‌ره‌به به‌ر له كۆتایی وتاره‌كه‌ی ده‌ڵێت:»له‌به‌رانبه‌ر هه‌موو ئه‌وانه‌دا، و وێڕای پڕ مه‌ترسی و هه‌نگاوی كورده‌كان، لانی كه‌م ده‌ست شۆردنی ئه‌مریكا له پرۆژه‌كه‌یه كه بۆخۆی پێش چاره‌كه سه‌ده‌یه‌ك تۆوه‌كه‌ی چاندووه، وێڕای هه‌ڕه‌شه‌كانی تورك و گێچه‌ڵپێكردنی ئێرانییه‌كان، ده‌كرێت بڵێین گه‌لی كورد له‌و وڵاته‌ی بۆ سه‌دان ساڵه تێیدا ده‌ژی، ته‌نیا یه‌ك هه‌نگاو له ساته مێژوویی و یه‌كلاكه‌ره‌كه‌یه‌وه دووره كه ئه‌ویش ئه‌و ساته وه‌خته‌یه كه لێره به‌دواوه رێگه‌نادات له‌ده‌ستی بچێت».\nشعێبی به‌پێویستی ده‌زانێت عه‌ره‌ب وه‌ك نه‌ته‌وه‌یه‌ك كه نزیكترینه له كورد، هیوای سه‌ركه‌وتنی بۆ بخوازێت و ئه‌و دیمه‌نه خه‌مناكه (بگره تۆقێنه‌ره) نه‌یه‌ته رێگه‌ی كورد كه له ئه‌زمونی سه‌ربه‌خۆیی سودانی باشووردا بینرا.


5/13/2021 11:42:45 AM\n7276 جار خوێندراوەتەوە\nئەوەی ئاشکرایە ئێستا کەم کەس ھەیە ھیوا بەو بارودۆخە بخوازێ کە سەرۆکی ھەرێمی تێکەوتووە، ئاخر ئەو کەتۆتە نێوان دوو بەرداش ھەرلایەکیان ھەڵبژێرێ ئەویتریان ئەیھاڕێ.\nنێچیرڤان بارزانی ئێستا لەبەردەم تاقیکردنەوەیەکایە ھێندە قورسە ئەگەر سەلیقەیەکی زۆرو دنیابینیەکی فراوان و دووربینیەکی مەودا درێژی نەبێ ئاستەمە بەسەرکەتووی لێی بێتە دەرەوە.\nسەرۆکی ھەرێم لەنێوان پارتی و شەقام، سەرۆکی حوکمەت و دەستگیرکراوەکانی بادینان، ماڵی خەزور و نێوماڵی کۆمەڵگە، ئاشتی و تەبایی خێزان و دووبەرەکی، راستکردنەوەی یاسای لار وخوار بەکارھێنراو و یاسای ھاوسەنگ و یەکسان، دادگای حیزبی و دادگای دادوەر، دادوەری گوێڕایەڵی حیزب و دادوەری گوێڕایەڵی یاسا، پاراستنی سومعەی ھەرێم لە سەر ئاستی نێودەوڵەتی و لای رێکخراوە مرۆڤ دۆست و یاساپارێزەکان. ئەبێ ئەو لایە ھەڵبژێرێ کە لەیەک کاتا "پارتی، شەقام، خانەوادە، یاسا، رێکخراو وڵاتانی دیموکراسیخواز و دۆستی یاسا" قایل بکات، بۆئەمەش پێویستی بە یارمەتی خەڵکانی رۆشنبیر و بیرمەند و رامیاریوانی زانستی ھەیە کە لە رێی نوسین و سەردان و فشار دروستکردنەوە رێگە راستەکەی بەبەڵگەوە بۆ ڕۆشنکەن.\nئەبێ ئەوە بۆ سەرۆکی ھەرێم روونکرێتەوە ئەگەر واژۆی بڕیارەکەی داد"گا" بکات و ئەو دەسگیرکراوانە بێکەس بەجێببھێڵێ ئەوا:\n*لەسەر ئاستی نێودەوڵەتی و لای رێکخراوە مرۆڤدۆست و یاساپارێزەکان وەک ھەر سەرۆکێکیتری رۆژھەڵاتی پێگەی خۆی وەک کەسێکی دیموکراتخواز لەدەستئەیات و ھاوشێوەی دیکتاتۆرەکان ئەبینرێ.\n*لەسەر ئاستی ھەرێمی کوردستان ئەو وێنە میانڕەوە لەدەستئەیات کە بەراورد بە سەرۆکە باڵادەستەکانیتری پارتی پێیناسراوە.\n*لەناو خودی پارتیشا لاوازتر ئەبێت و پاشەکشێیەکی کەمەرشکێن لەبەرامبەر رکابەرەکەی "سەرۆکی حوکمەت" ئەکات.\n*پارتیە دیموکراتخواز و مافپارێز و یاسادۆستەکانیش بێ ئومێدئەکات و چیتر ئەو کەسە نابێت کە چاویان لەسەریبێت وەک سەرۆکی داھاتووی پارتی لێیبڕوانن.\n*لە کۆنگرەی داھاتووی پارتیا باجی ئەنجامی ئەو ھەڵەیە ئەیات.\nکۆنسوڵگەی وڵاتان و ئێران و تورکیا\nدوای بڕیارەکەی دادگا ئیتر ئەبێ ھاوڵاتیان و بگرە رۆژنامەنوسانیش لە کۆنسوڵگەی وڵاتان نزیک نەکەونەوە تا بە تۆمەتی کاری سیخوڕی دوستگیرنەکرێن، ئەمە لەکاتێکا کە تورکیا بە قوڵای ٤٠ کیلۆمەتر بەرەوژوور ھاتۆتە ناو ھەرێمی کوردستان و ژمارەی دەزگا ھەواڵگرییە تورکەکان لەھی خودی ھەرێم زۆرتن و ئێران شارەکانی ھەرێمی کوردستانی بە قەرارگاکانی تەنیوە و کێی بوێ تیرۆری ئەکات و کام بنکەی حیزبە کوردستانییەکانی بوێ بەڕۆژی نیوەڕۆ موشەکبارانی ئەکا، لە ھەمووشی سەیرتر ئەوەیە کە ھەر خودی دەسەڵاتی ھەرێم و حیزبەکان خۆیان رێنوێنی و چاوساغیان و کاری سیخوڕیان بۆئەکەن کەچی ھیچ دادگایەک بوێری ئەوەی نیە لێپێچینەوەیان لەگەڵا بکات، بگرە بەشانازیشەوە باسی ھاوکارییەکانیان بۆ وڵاتانی داگیکەری مێژوویی کوردستان ئەکەن.\nچیتر قەندیل ئەو ناوچە دڵڕفێنە گەشتیارییە سەرنج ڕاکێشەی پێش بڕیارەکەی دادگا نیە تا ھاوڵاتیان بتوانن بەبێ کێشە بچن سەردانی بکەن، نەوەک بەتۆمەتی کاری سیخوڕی بۆ پ.ک.ک تاوانبار و دەستگیربکرێن، سەیر لەوەیایە کە پارتی کرێکارانی کوردستان لە لیستی رەشی حکومەتی ھەرێما نیە کەچی داد"گا" دیدار و سەردانیکردن لەگەڵیانا بەکاری سیخوڕی ئەبینێ. بەپێی بڕیارەکەی داد"گا"بێت خەڵکانی دانیشتوانی ئەو ناوچانە یەکپارچە سیخوڕن! سەیرتر ئەوەیە ھەرگیز داد"گا" دەسنیشانکردنی موڵگەو بارەگا و شوێنپێی گەریلاکانی "پ.ک.ک"و حیزبەکانی رۆژھەتی لەلایەن دەسەڵاتدارانی ھەرێمەوە بۆ تورکیا و ئێران بەکاری سیخوڕی نەبینیوەو بگرە کەیسی لەوجۆرە ھەربوونیشی نیە!\nترس لە سەنگی مەحەکی جەماوەر و رێکەوتنی سیاسی دابەشکردنی کورسییەکان و سازشکردنی ھەندێک لایەن لەبەرژەوەندی لایەنێک ھیچ واتایەک بۆ ھەڵبژاردن ناھێڵێتەوانێ و سڕکردنی دیموکراتی لێئەکەوێتەوە، ئەوەش ئەسەلمێنێ کە کۆی ئەو حیزبانە باش لەوە تێگەشتوون کە ئەدای کارکردنیان نەک ھەر وەک پێویست نەبووە بەڵکو ھێندە خراپیش بووە کە نەوێرن خۆیان بەنە بەر نەشتەری جەماوەر.\nحیزب لەنێوان ئۆپۆزسیۆن و حکومەت\nیەکەم، لەم کابینەیەو کابینەکانی پێشووش ھەموو ئەو حیزبانەی بەشداریان لە کابینە حکومییەکانی پارتیا پێکراوە لە کۆبوونەوەکانی ئەنجومەنی وەزیرانا وەک مەڕ بێدەنگن، ھاوشێوەی مناڵانی سەرەتایی دەست بڵندئەکەنەوە بۆ قسەکردن و واژۆ لەسەر ھەموو بڕیارێکی حکومەتە ئەکەن کەچی حیزبەکانیان لە مێدیاوە وەک ئۆپۆزسیۆنێکی سەرسەخت قسەئەکەن، بەتایبەتی لەکاتێکی وەک ئێستایا پێش ھەڵبژاردن.\nدووەم، زۆربەی ھەرە زۆری ئەندامانی پەرلەمانی ئۆپۆزسیۆن و ئەوانەی ناو حکومەتیش ھەتا کامێرا و مۆبایل نەبێت بۆ وێنەگرتن و گواستنەوەی چالاکییەکنیان ھیچ دەنگێکیان لێوەنایەت و بێدەنگن، بگرە ھاوکار و ھاوڕێی سەرۆکایەتی پەرلەمانیشن، بەڵام بەقودرەتی قادر ھەر کە کامێرا ھەبوو، یان کە خۆیان دەستیانکرت بە تۆمارکردن بە مۆبایلەکانیان، ئیتر نەڕەو ھاوراریان لێبەرزئەبێتەوە و ئەبن بە داکۆکیکاری سەرسەختی میلەت، بەتایبەتی لەکاتێکی وەک ئێستایا پێش ھەڵبژاردن، ئەو تای ھاوراکردن و فیکە و تەپڵ و پێڵاوفڕێدانە زۆر بەرزتر ئەبێتەوە. "ھەڵبەتە باسی ١١ کۆتاکە ناکەین کە بوونیان تەنھا بۆ بەرژەوەندی پارتیە". بەڵام ئەم دیاردەیە لە ئەندام پەرلەمانەکانی پارتیا بەدی ناکرێ و تائاستێکی زۆر یەک ڕوون، ھەڵبەتە ئەوەش لەبەر دوو ھۆکارە، ھۆکارێکیان ئەوەیە کە ھەموو شتێ بەخواستی حیزبەکەیان ئەچێ بەڕێوە، ھۆکارێکیتریش ئەوەیە کە پارتی حیزبێکی ناوەند دەسەڵاتە "مەرکەز"یە و ھەر جوڵەیەک دژی بەرژەوەندی ئەو حیزبە بێ سزا تێناپەڕێ.\nھەڵبەتە ئەوە کۆمەڵگە نیە کە حەزی لەتاوان و کوشتارە، ئەوە زۆر و بۆری ئەو ھەموو مەلا ئاینیە "بێ دین" و ئەو ھەموو بانگخوازەیە ھەر کەسەی پەلی ئاین بەولایەیا رائەکێشێ کە خۆی پێی مەستە، ئەوە زۆری ئەو ھەموو کەناڵانەیە کە خەریکی بڵاوکردنەوەی کلتوری نامۆو تاوانی ناموس لەلایەک و زۆری کەناڵی ئاینی لەلایەکیترەوەیە، کە مێشکی کۆمەڵگایان بەجۆرێک ژەھراوی کردووە ئەگەر کەسی تەماشاوان زۆر ھۆشیارنەبێ ئاستەمە تێنەکوێ، جا ئەگەر کەسەکە ببێتە ھۆکاری کوشتنی کەسێک لەڕێی ئابڕوبردنیەوە، یان خۆی ببێ بە بکوژ لەڕێی مێشک شتنیەوە بەبیری توندڕەوی، یان خۆی بکوژێ لەڕێی بێ بەھاکردنی ھەموو جوانیەکانی ژیانەوە، ھۆکارەکە ھەر ئەوانەی سەرەوەو بێ پرەنسیپ و دیسپلینی حکومەتەتیشە لە ھەمانکاتا.\nدانس و تەراویح\nنوێژکردن بابەتێکی کەسییە لەنێوان خود و خواوەند و چاکە و خراپەشی ھەربۆ کەسی نوێژخوێن خۆیەتی، بۆیە ھیچ پێویست بەنمایشکردن لەسەر شەقاما ناکات، بەڵام بیرمان نەچێ ئەکرێ سیاسەت لەپشتی ئەو کارەوەبێ.


چالاکییەکانی زانکۆی پۆلیتەکنیکی سلێمانی تایبەت بە خۆپاراستن لە ڤایرۆسی کۆرۆنا بەردەوامە – زانکۆی پۆلیتەکنیکی سلێمانی\nلەچوارچێوەی هەڵمەتی هۆشیاری تەندروستی لەسەر ڤایرۆسی كۆرۆنا و چۆنێتی خۆپاراستن لێی ، زانكۆی پۆلیتەكنیكی سلێمانی هەر لەسەرەتاوە وەك ناوەندێكی زانستی و ئەكادیمی پشت بەست بەتواناو لێهاتویی مامۆستایان و خوێندكارانی بەشە تەندروستییەكانی زانكۆ هەڵمەتی هۆشیاری و خۆپارێزی ڕاگەیاند كە لەلایەن هەردوو بەڕێوەبەرایەتی تەندروستی و سەلامەتی و بەڕێوەبەرایەتی ڕاگەیاندن و چالاكییەكانەوە سەرپەرشتی دەكرێت ، لە هەڵمەتەكەدا سەرجەم كۆلێج و پەیمانگاكانی سەر بە زانكۆی پۆلیتەكنیكی سلێمانی بەشداربوون بە ئامادەكردنی سیمپۆزیۆم و وۆركشۆپ و سیمیناری تایبەت بەو پەتایە و هەروەها هۆشیاركردنەوەی هاونیشتمانیان لە سنوری پارێزگای سلێمانی و ئیدارەی گەرمیان و پارێزگای هەڵەبجەش.\nهەڵمەتەكە ڕاستەوخۆ لەلایەن پ.ی.د. ئالان فەرەیدون عەلی ئەمین سەرۆكی زانكۆی پۆلیتەكنیكی سلێمانی سەرپەرشتی دەكرێت و تا ئەم ساتە چەندین چالاكی جۆراو جۆر پێشكەشكراون كە جێ ی دەستخۆشی هاوڵاتیان و ناوەندە ئەكادیمییەكانەو بەردەوام لەڕێگەی مامۆستایان و كادیرە تەندروستییەكانی زانكۆوە لەهەوڵی بەردەوامدان بۆ زیاتر پێشكەشكردنی خزمەتگوزاری تەندروستی دژی ڤایرۆسی كۆرۆنا، هەر لەو چوارچێوەیەشدا مامۆستایان و تاقیگە تەندروستییەكانی زانكۆ خراوەتە خزمەت بەڕێوەبەرایەتی گشتی تەندروستی سلێمانی بۆ هەر كارێكی پێویست بۆ ڕوبەڕوبونەوەی ئەم پەتایە.\nئەمەش ئەو كاروچالاكیانەیە كە لە 2020/1/29 وە زانكۆی پۆلیتەكنیكی سلێمانی پێ ی هەستاوە و بەردەوام لەخزمەت هەر كارێكدا دەبێت كە كوردستان و شاری سلێمانی پێویستی پێ ی بێت و چالاكییەكانیش بەردەوامیان دەبێت بەپێ ی بارودۆخەكە.\n(پێشكەشكردنی 12 دوازدە سیمیناری زانستی ، بەڕێوەچوونی 2دوو سیمپۆزیۆم ، 6 شەش هەڵمەتی هۆشیاری تەندروستی بۆ بازاڕو شوێنە گشتییەكان ، دەرچواندنی پەڕتوكی تایبەت بە ڤایرۆسی كۆرۆنا كە یەكەم بڵاوكراوەو كتێبی زانستیە لەسەر ئاستی پارێزگای سلێمانی و بە ژمارەی سپاردنی وەزارەتی رۆشنبیری 1371 ، پێشكەشكردنی 5 وۆركشۆپ ، دابەشکردنی پێداویستی خۆپارێزی بۆ کۆلێج و پەیمانگاکان و فەرمانبەرانی سەرۆکایەتی زانکۆ، سەردانی 5 قوتابخانەی سەرەتایی لەناو شارو دەرەوەی شار، ناساندنی ئامێری پێوانەی گەرمی و بەکارهێنانی ، دروستکردنی برەوشەری تایبەت و چاپکردنی بۆ سەرجەم کۆلێج و پەیمانگاکان هەروەها دروستکردنی برەوشەر لەلایەن كۆلیجی تەكنیكی کارگێڕی و كۆلیجی تەكنیكی تەندروستی بە شێوەی ئەلیکترۆنی بڵاوکراوەتەوە)


لە ڕۆژانی ٢١ و ٢٢ ی مانگی یانواری ٢٠١٨، لە لایەن جووڵانەی عەرەبی بۆ ڕزگاری ئەحواز (حركة النضال العربي لتحرير الأحواز، ) بە هاوکاری دەزگای ڕاگەیاندنی ڕۆژی کورد، بە بەشداری چەندین ئەندام\nپەرلەمان و کەسایەتی گرنگی وڵاتە عەرەبی و ئەفریقی و ئوروپی، چەندین کاناڵێ ڕاگەیاندن، کە ڕاستەخۆ ڕووماڵیان دەکرد، هەروەها بە بەشداری لایەنەکانی ڕۆژهەڵاتی کوردستان، وەک پارتی سەربەستیی کوردستان، حیزبی دیمۆکراتی کوردستان / بەلجیک. و هەروەها پارتە سیاسییەکانی ئەحواز و ئازەربایجان و بەلوچستان، کۆنگرەیەکی دوو رۆژی لە ژێر ناوی پێکەوە بۆ بەرەنگار بوونەوەی تێرۆریستی ئێرانی،و ئایندەی ئێران و نەتەوەکانی بندەست. لە ناوشاری بروکسل لە نزیک پەرلەمانی ئوروپا بە ڕێکخرا.\nڕێکه‌و 2018-01-29 09:22:06


لەمیا بەشار - ویکیپیدیا، ئینسایکڵۆپیدیای ئازاد\nلەمیا حاجی بەشار لە ساڵی ٢٠١٧\nلەمیا حاجی بەشار\n١٩٩٨ (تەمەن ٢١–٢٢)\nلەمیا حاجی بەشار (لەدایکبووی ١٩٩٨ لە گونجی کۆچۆ، شەنگال) چالاکوانی مافەکانی مرۆڤی ئێزیدییە. لە تشرینی یەکەمی ٢٠١٦ بەھۆی کارەکانییەوە بەھاوبەشی لەگەڵ نادیە موراد خەڵاتی خەڵاتی ساخارۆڤی پێبەخشرا. لەمیا لە ساڵی ٢٠١٤ لەلایەن دەوڵەتی ئیسلامی لە عێراق و شام لەگەڵ چەندەھا کچە ئێزیدی دیکە دەڕفێندرێت و ڕووبەڕووی دەستدرێژیی سێکسی دەبێتەوە ھەروەھا مامەڵەی کڕین و فرۆشتنی وەک کۆیلەی سێکس پێدەکرێت. ھەروەھا لەلایەن داعشەوە بەزۆر جلی (حیزامی) خۆکووژی لەبەرکراوە بۆ بە ئەنجامگەیاندنی کردەی خۆکووژی.دواتر لە ساڵی ٢٠١٦، لەلایەن خێزانەکەیەوە ھەوڵی ڕزگارکردنی دەدرێت لە لایەن قاچاغچییەکانەوە. لە کاتی ڕزگاربوونی بەر مین دەکەوێت و بەمھۆیەوە برینداردەبێت و بۆچارەسەریش ڕەوانەی ئەڵمانیا دەکرێت.\n^ "Sakharov prize: Yazidi women win EU freedom prize". BBC News. 27 October 2016. لە ڕێکەوتی ٢٧ی تشرینی یەکەمی ٢٠١٦ ھێنراوە. بەدواداچوون بۆ ڕێکەوت بکە لە: |access-date= (یارمەتی)\n^ خەڵاتی ساخارۆڤ بۆ ئازادی بیروڕا بەخشرایە نادیە موراد و لەمیا بەشیر[بەستەری مردووی ھەمیشەیی], ئێن ئاڕتی.\n^ ی ا Kamali Dehghan، Saeed؛ Graham-Harrison، Emma (27 October 2016). "Yazidi women who escaped from Isis win EU human rights prize". The Guardian. لە ڕێکەوتی ٢٧ی تشرینی یەکەمی ٢٠١٦ ھێنراوە. بەدواداچوون بۆ ڕێکەوت بکە لە: |access-date= (یارمەتی)\n^ "Nadia Murad and Lamiya Aji Bashar winners of 2016 Sakharov Prize". European Parliament. 27 October 2016. لە ڕێکەوتی ٢٧ی تشرینی یەکەمی ٢٠١٦ ھێنراوە. بەدواداچوون بۆ ڕێکەوت بکە لە: |access-date= (یارمەتی)\nوەرگیراو لە «https://ckb.wikipedia.org/w/index.php?title=لەمیا_بەشار&oldid=666806»\nئەم پەڕەیە دواجار لە ١٤:٢٣ی ٨ی ئازاری ٢٠٢٠ نوێ کراوەتەوە.


چالاکوانان یەکێتی نەتەوەیی بۆ ڕێگریی لە داگیرکارییەکان بە گرنگ دەزانن – کوردی – RojNews.News\n29/02/2020 - 7:29:06 pm\nدووشەممە, 9 أبر 2018 – 09:15\nچالاكوانانی هەڵەبجە نەبووی یەكێتی کوردان بە هۆكاری سەرەی هاتنی سوپای بێگانە بۆ ناو خاكی باشوری كوردستان دەزانن، تەنها پێكهێنانی یەكێتی نەتەوەیی دەتوانێت پیلانەکان پوچەڵبکاتەوە.\nداگیرکارییەکانی سوپای تورک لە باشوری کوردستان بەردەوامە، لەبەرامبەردا چین و توێژە جیاوازەکان داوای یەکڕیزی کورد دەکەن بۆ ڕووبەڕووبوونەوەی مەترسییەکان، لەو چوارچێوەیەدا چالاکوانانی هەڵەبجە بۆ ڕۆژنیوز دەدوێن.\nبەختیار ئەبوبەكر، چالاكوانی كۆمەڵگەی مەدەنی دەڵێت:”بەدرێژایی مێژوو نەیارانی گەلەكەمان هەمیشە هەوڵیانداوە كورد لەناوخۆیدا یەكگرتوو نەبێت و پرسی یەكێتی نەتەوەیی سەرنەگرێت، چونكە بە یەكگرتویی و بەستنی یەكێتی نەتەوەیی لە هەر چوار پارچەی كوردستان ئەوا گەلی ئێمە زاڵ دەبێت بەسەر دوژمنان و سەرجەم مافەكانی بەدەست دەهێنێت”.\nبەختیار، وتی:”توركیا و ئێران و عێراق و سوریا هەمیشە ناكۆك بوون، بەڵام لەسەر لەناوبردنی ئەوا یەك دەنگ و یەك هەڵوێستن، ئەوەتا سوپای تورك بە ئاشكرا خاكی باشوری كوردستان دەبەزێنێت و ئەو وڵاتانەش پاڵپشتی ئەو لەشكركێشیانە دەكەن”.\nشەیدا موعتەسەم چالاكوانێكی دیکە و وتی:”بەدرێژایی مێژو نەمانتوانیوە لەنێوان خۆماندا یەكگرتوو بین و پاش ئەو هەمو شكست و خیانەتانەی كە لایەنە سیاسیەكان لەسەر حسابی ئەوی تریان بونەتە هۆی پەلكێشی سوپای بێگانە و داگیركردنی ناوچەكان وەكو شەنگال و كەركوك هێشتا ئەو یەكڕیزی و یەكێتی نەتەوەییە پێكنەهاتوە”.\nوتیشی: بەداخەوە ململانێی سیاسییەكان وایكردووە گەلی ئێمە لە ئێستادا لە بارودۆخێكی ناهەمواردا بێت و دوژمنان بە ئاسانی خاكمان دەبەزێنن و هێرشمان دەكەنە سەر، بۆیە پێویستە واز لەو ململانێی و دووبەرەكییە بهێنین و لەسەر ئاستی هەر چوار پارچەی كوردستان یەكێتی نەتەوەیی پێك بهێنین.\nشاندێکی کەنەکە دەچێتە شەنگال


بانکی زانیاری یەکێتی || PukTree Bank Info | ڕووپەڕ 46\nھەرێم و بەغداد لەسەر بودجەو مووچە رێککەوتن\nدانیشتنی ئەنجوومەنی نوێنەرانی عێراق لەبارەی گڤتوگۆکردن لەسەر بودجە دەستیپێکرد. لە دانیشتنەکەدا ھوشیار زێباری وەزیری دارایی عێراق لە دانیشتنەکەدا راپۆرتێکی لەبارەی بودجەی ٢٠١٤ی عێراق خوێندەوە و رایگەیاند: عێراق لە بودجەی ٢٠١٤دا کورتھێنانێکی زۆری ھەیە و راشیگەیاند: ھەرێم ١٦ تریلیون دیناری وەک ...\nد.عیزەت سابیر: لەکۆتایی ساڵی داھاتوو ھەرێم قەیرانی دارایی تێدەپەڕێنێت ئابووری\nد. عیزەت سابیر ئەندامی پارلەمانی کوردستان رایدەگەیەنێت: ھەرکاتێک ھەرێمی کوردستان ھەناردەکردنی نەوت گەیشتە نیو ملیۆن بەرمیل ئەو قەیرانە داراییە تێدەپەرێنێت کە زیاتر لە ١٠ مانگە بەھۆی کێشەکانی نیوان بەغداد و ھەرێم رووبەروی بۆتەوە. لەبارەی کۆتایی ھێنان بەقەیرانە داراییەکانی ھەرێم د. ...\nزانیاری لەبارەی پەرلەمانی كوردستان\nمێژووی هه‌ڵبژاردنى خولى يه‌كه‌م 1992 خولی یه‌كه‌م له‌ماوه‌ی 16 ساڵی رابردوودا له‌هه‌رێمی كوردستان، دوو خولی هه‌لبژاردن ئه‌نجامدراوه: یه‌كه‌مین ئه‌زموونی هه‌لبژاردنه‌كان به‌شیۆه‌یه‌كی دیموكراسی له‌كوردستانی عێراق به‌پێی یاسای ژماره(1)ی به‌ره‌ی كوردستانی له 19\_5\_1992 به‌سه‌رپه‌رشتیو چاودێری نوێنه‌رانی چه‌ندین رێكخراوی بیانی له‌بواری مافی مرۆڤ ...


زانکۆی ڕاپەڕین - د.یوسف گۆران: یادی 53ساڵەی دامەزراندنی یەكێتیی مامۆستایانی كوردستان پیرۆز بێت\nبڵاوکراوەتەوە لە 17 ئایار 2015 . سەردانەكان: 378\nسڵاوی قه‌ڵه‌م و پێشكه‌وتن... یادی (53) ساڵه‌ی دامه‌زراندنی یه‌كێتیی مامۆستایانی كوردستان له سه‌رجه‌م مامۆستایانی كوردستان پیرۆز ده‌كه‌م.\nیه‌كێتیی مامۆستایانی كوردستان كه له (15/5/1962) دامه‌زرا، گه‌له‌كه‌مان شۆڕشێكی گه‌وره‌ی به‌رپا كردبو بۆ به‌دیهێنانی ڕزگاری یه‌كجاره‌كی و دورخستنه‌وه‌ی زوڵم و سته‌م له‌سه‌ر خاكی پیرۆزی كوردستان،\nله‌و ڕۆژگاره‌دا كه سه‌رجه‌م چین و توێژه‌كان به‌شداریان له‌و شۆڕشه‌دا كرد، مامۆستایانیش له چوارچێوه‌ی یه‌كێتیه‌كدا خۆتان كۆكرده‌وه به‌شداریان له‌و شۆڕشه‌دا كرد، به‌شداریكردنی ئێوه شانبه‌شانی خه‌باتی پێشمه‌رگایه‌تی، خه‌باتی چه‌كی زانست و پێگه‌یاندنیشی گرته‌وه، بۆیه ئێوه‌ی یه‌كێتیی مامۆستایان له‌و ڕۆژگاره‌وه تا به ئه‌مڕۆ ده‌گات پێشه‌نگی خه‌باتی دیموكراسی و رزگاری گه‌له‌كه‌مان بون.\n مامۆستا كه هه‌ڵگری په‌یامی په‌روه‌رده‌و فێركردنه پیرۆزترین په‌یامه بۆ كۆمه‌ڵگه، چونكه له‌وێوه بنه‌ماكانی شارستانیه‌ت وپێشكه‌وتن وئاینده‌ی گه‌شی كۆمه‌ڵگه ڕه‌نگڕێژ ده‌كرێت، بۆیه پیشەی مامۆستا گرنگترین و پاکترین پیشەیه، مامۆستایان له هه‌مو قۆناغه‌كانی ژیانی كۆمه‌ڵ بەرپرسیاریەتییەکی گەورەیان لە ئەستۆدایە، كه بریتیه له گەیاندن زانست و زانیاری و پێگەیاندنی نەوە دوای نەوە بۆ ئەوەی خزمەتی کۆمەڵگەو نیشتیمانەکەیان بکەن\nیه‌كێتى مامۆستایانى كوردستان كه ڕێكخراوێكى پیشه‌ه‌و ، نوێنه‌رایه‌تى سه‌رجه‌م ماۆستایانى كوردستان به جیاوازى نه‌ته‌وه‌و ئاین و ڕه‌گه‌زو بیروباوه‌رِى سیاسی ده‌كات، هیوادارم وه‌ك هه‌میشه هه‌وڵ بۆ به‌دیهێنانی ئامانجه نه‌ته‌وه‌یی، نیشتیمانى، ئه‌كادیمیی، په‌روه‌رده‌یی، ڕوناكبیری، كۆمه‌ڵایه‌تى و پیشه‌ییه‌كان بده‌ن و، هاوبەشی یەكتر بین لە خزمەتكردنی بنەما گشتیەكانی دیموكراسیەت و بدەستهێنانی ئامانجە باڵاكانی گەلی كوردستان و خزمه‌ت كردنی زیاتر به بواری خوێندنی باڵا له كوردستان. د.یوسف گۆران


پێكانی ئه‌ژنۆ و دروستبوونی ئازار له‌كاتی وه‌رزشدا\n11/2/2019 09:55 AM\nزۆرێك له‌و وه‌رزشه‌وانانه‌ی له‌كاتی یاریكردندا توشی ئازار یان پێكانێكی قورس ده‌بن، پێویسته ئاگاداری ڕێنماییه پزیشكییه‌كان بن.\nد.هه‌ڤین كه‌مال شاه محه‌مه‌د پزیشكی پسپۆڕی ئازارو جومگه‌و ئه‌ندامی پڕۆفیشناڵی ئه‌كادیمیای ئه‌مریكی به سایتی خاكی راگه‌یاند: ئازاری ئه‌ژنۆ كێشه‌ی زۆرینه‌یه له‌وانه‌ی وه‌رزشه‌وانی پرۆفیشناڵن تا ئه‌وانه‌ی هه‌ندێكجار هه‌ندێك ده‌رزی به‌كارده‌هێنرێت بۆ جومگه‌كه بۆ یارمه‌تی زوو چاكبوونه‌وه‌و كۆنترۆڵكردنی ئازاری جومگه‌كه.\nئه‌م ده‌رزیانه‌ش بریتیین له:\n1-ده‌رزی كۆرتیزۆن: به‌كاردێت بۆ كه‌مكردنه‌وه‌ی هه‌وكردن و كۆنترۆڵكردنی ئه‌و ئازاره‌ی له‌كاتی پێكانه‌كه‌دا دروستبووه له‌م حاڵه‌تانه‌دا به‌كاردێت.\n*برینداربوون و دڕانی كركراگه‌ی ئه‌ژنۆ\n*له‌كاتی پچڕانی به‌سته‌ره‌كانی ئه‌ژنۆ\n*داخورانی كڵاوه‌ی ئه‌ژنۆ و هه‌وكرنی ژێی ماسولكه‌كانی ده‌وری\n*هه‌وكردنی بورسا له ئه‌ژنۆدا، بورسا كیسه‌یه‌كی بچوكه ئه‌كه‌وێته نێوان ئێسكه‌كانه‌وه كه ماده‌یه‌كی لینجی تیایه یارمه‌تی ئاسانكردنی جوڵه‌ی ئێسكه‌كان ئه‌دات له‌سه‌ر یه‌ك.\n2-ده‌رزی هایلۆرۆنیك ئه‌سید: ئه‌مه‌ش له‌نێو خه‌ڵكدا به ده‌رزی لینجی به‌ناوبانگه كاریگه‌ری هه‌یه له‌سه‌ر زیادكردنی لینجی ناو جومگه‌كه‌و كه‌مكردنه‌وه‌ی به‌ركه‌وتنی ئێسكه‌كان و كه‌مكردنه‌وه‌ی هه‌وكردن، زیاتر له‌كاتی داخورانی جومگه‌كه‌دا به‌كاردێت.\n3-ده‌رزی پلاسما (PRP) یه‌كێكه له باشترین ڕێگاكانی چاره‌سه‌ر، له‌به‌رئه‌وه‌ی مادده‌ی له‌شی خۆت به‌كارده‌هێنرێته‌وه بۆ چاره‌سه‌ر، ئه‌ویش به وه‌رگرتنی ڕێژه‌یه‌ك له خوێنی خۆت به سێتی تایبه‌ت پاشان جیاكردنه‌وه‌ی پلاسمای خوێنه‌كه كه هۆڕمۆنی گه‌شه‌ی تێدایه به ئامێری تایبه‌ت، ئینجا لێدانی پلاسماكه بۆ ناو جومگه‌كه، له‌م حاڵه‌تانه‌ی خواره‌وه‌دا به‌كاردێت.\n*برینداربوون و دڕانی كڕكڕاگه‌ی ئه‌ژنۆ\n*داخورانی كڵاوه‌ی ئه‌ژنۆو هه‌وكرنی ژێی ماسولكه‌كانی ده‌وری\n4-پرۆلۆپیراپی: بریتییه له لێدانی ده‌رزییه‌كی تایبه‌ت كه مادده‌ی شه‌كری تێدایه به ڕێژه‌یه‌كی زۆر ئه‌كرێته ناو جومگه‌كه، ئه‌مه‌ش هه‌وكردنێكی كه‌می كاتی دروستئه‌كات كه یارمه‌تی چوونی خوێن بۆ جومگه‌كه زیادئه‌كات، به‌مه‌ش یارمه‌تی دروستبوونه‌وه‌ی خانه‌و كڕكڕاگه داخوراو برینداره‌كان ئه‌دات، یه‌كێكه له تازه‌ترین ڕێگاكان تا 3 جلسه‌ی پێویست بێت بۆ چاكبوونه‌وه‌ی ته‌واو. له‌م حاڵه‌تانه‌دا به‌كاردێت:\n*له‌و نه‌خۆشانه‌دا به‌كارناهێنرێت كه نه‌خۆشی ڕۆماتیزمیان هه‌یه\n5-ستیم سیل (خلایا الجذعیه): ئه‌ویش به وه‌رگرتنی خانه‌ی تایبه‌ت له له‌شی خۆت و دیسانه‌وه لیدانی بۆ ناو جومگه‌كه، ئه‌مه‌ش یه‌كێكه له ڕێگا تازه‌كان به‌ڵام به‌داخه‌وه لێره نیه، چونكه ته‌كنیكی تایبه‌ت و ئامێری تایبه‌تی پێویسته یارمه‌تی دروستبوونه‌وه‌ی خانه شكاو و برینداره‌كان ئه‌دات.


تشرینی دووه‌م 2020 – www.facebook.com/anarkistan.net ***** sekoy-anarkistani-kurdiy-zman@riseup.net\nAuthor هه‌ژێنPosted on 08/11/2020 Categories ترجمەمێتاعربیLeave a comment on الأسئلة المتکررة الأنارکیة ( القسم -د-)\nAuthor هه‌ژێنPosted on 08/11/2020 Categories ترجمەمێتاعربیLeave a comment on د . ١ : لماذا يحدث تدخل الدولة؟\nAuthor هه‌ژێنPosted on 08/11/2020 Categories ترجمەمێتاعربیLeave a comment on د. ١. ١ : هل يتسبب تدخل الدولة في ظهور المشاكل؟\nAuthor هه‌ژێنPosted on 08/11/2020 Categories ترجمەمێتاعربیLeave a comment on د. ١. ٢ : هل تدخل الدولة هو نتيجة الديمقراطية؟\nAuthor هه‌ژێنPosted on 08/11/2020 Categories ترجمەمێتاعربیLeave a comment on د. ١. ٣ : هل تدخل الدولة اشتراكي؟\nAuthor هه‌ژێنPosted on 08/11/2020 Categories ترجمەمێتاعربیLeave a comment on د. ١. ٤ : هل رأسمالية دعه يعمل بدون تدخل الدولة في الواقع؟\nAuthor هه‌ژێنPosted on 08/11/2020 Categories ترجمەمێتاعربیLeave a comment on د. ١. ٥ : هل يدعم الأناركيون تدخل الدولة؟\nAuthor هه‌ژێنPosted on 08/11/2020 Categories ترجمەمێتاعربیLeave a comment on د. ٢ : ما هو تأثير الثروة على السياسة؟\nAuthor هه‌ژێنPosted on 08/11/2020 Categories ترجمەمێتاعربیLeave a comment on د. ٢. ١ : هل هروب رأس المال بهذه القوة حقًا؟\nAuthor هه‌ژێنPosted on 08/11/2020 Categories ترجمەمێتاعربیLeave a comment on د. ٢. ٢ : ما مدى انتشار الدعاية التجارية؟\nپەڕە 1 پەڕە 2 … پەڕە 4 په‌ڕه‌ی داهاتوو


40 ملياری لە کەرتی کارەبا خەرج کردووە و ئەوەش دۆخەکەیەتی\nئەندامێکی لیژنەی نەوت و وزەی پەرلەمانی عێراق ڕایگەیاند، ساڵانە عێراق زیاتر لە چوار ملیار دۆلار دەداتە ئێران بۆ کڕینی سوتەمەنی، سەرباری ئەو هەموو پارەیە تائێستا هیچ پلانێکی ڕاستەقینە بۆ باشترکردنی جۆری ئەو خزمەتگوزارییە لە ئارادا نییە.\nئەمجەد عیقابی، ئەندامی لیژنەی نەوت و وزەی پەرلەمانی عێراق لە دیمانەیەکی تەلەفزیۆنیدا لەگەڵ یەکێک لە کەناڵە عێراقییەکان ڕایگەیاند: "سەرباری خەرجکردنی زیاتر لە 40 ملیار دۆلار بۆ باشترکردنی کەرتی کارەبا، بەڵام تائێستا ئەو کەرتە لە دۆخێکی خراپدایە و هیچ پلانێکی ڕاستەقینەش بۆ چاکردنی ئەو خزمەتگوزاریە نییە".\nعیقابی ئاشکرایکردووە کە "ساڵانە عێراق زیاترلە چوار ملیار دۆلار خەرج دەکات بۆ کرێنی سوتەمەنی لە ئێران بۆ ئێشپێکردنی وێستگەکانی تەزووی کارەبا."\nئاماژەی بەوەشکردووە کە "نرخی کارەبا لە عێراق بەڕێژەی 93%دا لەلایەن حکومەتەوە پاڵپشتی کراوە، و زیاتر 269 ملیۆن دۆلار لە پڕۆژەی وزی خۆر بە هەدەر دراوە بەجۆرێک پاش ساڵێک لە دانانی ستونی ڕووناکی وزەی خۆر لە شەقامەکاندا لەدوایدا هەڵگیراون."\nعیقابی وتوشیەتی، "محاویلەکانی دابەشکردنی کارەبا تائێستا هەمان ئەو محاویلانەن کە لە ساڵانی حەفتاکانەوە لەلایەن وەزارەتی کارەباوە دانراون".\nبەوتەی ئەندامەکەی لیژنەی نەوت و وزەی پەرلەمانی عێراق، "ئەو تۆڕانەی کە لەدوای ساڵی 2003وە دانراون بۆ کارەبا رێژەکەی لە 1%دا تێپەڕناکات، 600 ملیۆن دۆلار لە سەردەمی وەزیری پێشووی کارەبادا خەرجکراوە لە پڕۆژەی (بەسمایە) کە تائێستا هاوڵاتیانی عێراق بە هیچ شێویەک سودیان لێ نەبینەوە."\nئەوە لەکاتێکدایە کە ئەمڕو (دووشەممە) مستەفا کازمی، سەرۆکوەزیرانی عێراق لە میانی کۆبوونەوەیەکیدا لەگەڵ هەردوو وەزیری نەوت و کارەبا داوایکرد پڕۆژە ڕاوەستاوەکانی کارەبا بە زوترین کات تەواو بکرێن و مۆلیدە ئەهلییەکانیش لەلایەن وەزارەتی نەوتەوە بە خۆڕایی سوتەمەنییان پێبدرێت.\nلە کۆبووەنەوەکەیشدا، کازمی بە پێویستیشی زانیوە بە شێوەیەکی خێرا گریبەستی کۆمپانیای (سیمنز)ی ئەڵمانی کاربکرێتەوە و کێشەکانی تۆڕی کارەبا نیشتمیانی چارەسەربکرێت.


هیچیان شایانی سەرۆكایەتی نین – Denegkan\nهیچیان شایانی سەرۆكایەتی نین\nbyعومه‌ر محەمەد\tJuly 4, 2013\tگشتی\nمێژووی جوڵانەوەی رزگاری خوازی كورد پڕە لە ستەمكاری وخوێنرێژی‌و فریودانی خەڵكی مەینەتباری كوردستان، پرییەتی لە فێڵبازی‌و چاوبەستەو دەستخەرۆكردنی خەڵكی بەشمەینەتی كوردستان بەدەست ئەو سیاسیە كلاسیكیانەی ئەمرۆ مەیدانی ئۆپزسیون‌و دەسەڵاتیان قۆرخ كردووە.\nلەو هۆكارانەی رێگە بەسەرۆكایەتیان نادات زەقترینیان شەری ناوخۆو بەكوشتدانی كوڕی خەڵكە بەناوی شەرعیەتی شۆرشگێرییەوە، بۆیە هیچ كام لەوانەی ئەمرۆ كێبەركێیانە بۆ سەرۆكایەتی شایانی ئەوەنین تەنانەت ئەگەر تائەندازەی سەرسورهێنەریش لەباری سیاسیی‌و دبلۆماسیەوە لیوەشاوەبن ..كەواش نین !! ئەی كەوایە بۆچی شایان نین ؟ لەبەرئەوەی هەریەك لەو سەركردانەی ئەمرۆ لەمەیداندان‌و كێ بەركێیانە لەبەرەیەكی شەڕی ناوخۆدابوون‌و بەرپرسی یەكەمن لە بەفیرۆدانی كوری خەڵك، بەرپرسن لەخستنەوەی ئەو هەموو دردۆنگی‌و رق لێبونەوە لەیەكتری بۆیە ناكرێت ئێستا هیچ كام لەوانە سەرۆكی هەرێم (جاهەركێ بێت) یان سەرۆكی ئەنجومەنی وەزیران یان پەرلەمان بن‌و لەرابوردوشدا بەرپرسی دەیان هەزار كوژراوی شەری ناوخۆبووبن !!\nهەڵبەتە ئەمە تەنها بۆسیستمە دكتاتۆرەكان شیاوە. بەڵام بۆئەوەی خەڵكی كوردستان سنورێك بۆ ستەمكاری ئەو سەركردانە دابنێت ئەركی سەرشانێتی راچەنینێكی ئەخلاقی‌و ویژدانی بنوێنێ لەپێناوی ئەوەی خوینی تر نەرژێ، هەرئەندام‌و لایەنگرێكی ( پارتی‌ویەكێتی‌و گۆران‌و كۆمەڵی ئیسلامی) دەبێ لانی كەم ئەوە بزانن ئەگەر بریاروپلانی ئەو سەركردانە نەبوایە كورەكانیان مێردەكانیان، براكانیان بكوژی یەكتری نەدەبوون .\nبۆیە ئەگەر نەزعەو رەفتاری دكتاتۆرانە لێگەرێ دەبێ سەركردەكان هەر هیچ نەبێ لەبەر هەستی كەسوكاری قوربانیانی شەڕی ناوخۆ، دەستبەرداری پۆستەكانیان بن‌و رادەستی كەسانێكی بكەن كە دورونزیك پەیوەندیان بەشەڕی ناوخۆوە نەبووە، چ جای ئەوەی لەپێناوی كورسیەكانیاندا ئامادەبن خوێنی تر برژێ و گەنجی تر بەكوشت بدەن‌و برینی لە مێژینەی میللەتێكی جینۆسایدكراو قوڵتر بكەنەوە .\nPrevious دیموکراسیەتی سوورو خۆسه‌پاندی سوور\nNext ڕاستیی و نیشیمان … پۆڵا سەعید


قوباد تاڵەبانی: هەرێمی کوردستان بووەتە جل هەڵگر، دۆسیەکانی گەندەڵی و کێشەکانی عێراقی پێدا هەڵدەواسرێت\nHome›هەواڵ›کوردستان›قوباد تاڵەبانی: هەرێمی کوردستان بووەتە جل هەڵگر، دۆسیەکانی گەندەڵی و کێشەکانی عێراقی پێدا هەڵدەواسرێت\nقوباد تاڵه‌بانى، جێگرى سه‌رۆكى حكومه‌تى هه‌رێم | فۆتۆ: SNN\nقوباد تاڵەبانی جێگری سەرۆکی حکومەتی هەرێمی کودستان تەئکید دەکاتەوە کە هەرێمی کوردستان نەوتی بەسرە نابات بۆ خۆی”.\nسەرۆکی شاندی دانوستانکاری هەرێم ئاشکراشیدەکات کە حکومەتی هەرێم مەرامێتی نوێنەرێکی خۆی هەبێت لە کۆمپانیای نەوتی نیشتمانیی (سۆمۆ).\nلە چاوپێکەوتنێکیدا لەگەڵ سایتی (مەرکەز ئەلخەبەر) قوباد تاڵەبانی دەڵێت “بەردەوام هێزە سیاسییەکان کورد بەوە تۆمەتبار دەکەن کە نەوتی بەسرە دەبات بۆخۆی، باسی ئەوەشیکردووە کە کورد لە بەشی بودجە 5٪ە و لە ساڵی 2014 تا 2018 ش هیچ بڕە پارەیەکمان لە بەغداوە وەرنەگرتووە”.\nقوباد تاڵەبانی دەشڵێت “هەرێمی کوردستان بووەتە جل هەڵگر، دۆسیەکانی گەندەڵی و کێشەکانی پێدا هەڵدەواسرێت، بۆیە ئەگەر کێشە داراییەکانی بەسرە بە شایستە داراییەکانی هەرێم چارەسەر دەبێت، ئێمە واز لە مافی خۆمان دێنین لەو شایستەییانە”.\nلەبارەی ئەوەی بۆچی هەرێمی کوردستان دۆسیەی نەوت رادەستی سۆمۆ ناکات؟ قوباد تاڵەبانی وتی: “سەرچاوەی سەرەکی پارە و خەرجییەکانمان نەوتە، گەر ئەوەش رادەست بکەین، گەرەنتیی چییە شایستە داراییەکانی هەرێم لەو نەوتە بدرێت مانگانە؟.\nدەشڵێت: “لە هەرێمی کوردستان 751 هەزار فەرمانبەر هەیە، بەڵام لە داتاکانی وەزارەتی دارایی عێراقدا 683 هەزار فەرمانبەر تۆمار کراون”.\nقوباد تاڵەبانی راشیگەیاندووە بەبێ بوونی داهاتێكی تایبەت حكومەتی هەرێم بۆخۆی ناتوانێت مووچەی ئەو فەرمانبەرانە بدات، کە جیاوازییەکەی لەگەڵ تۆماری وەزارەتی دارایی عێراق نزیکەی 70 هەزار فەرمانبەرە.\nوتیشی: “ئەوەی وەزیری نەوتی عێراقی داوایدەکات بە بەستنەوەی هەموو نەوتی هەرێم و عێراق بە یەک ئیدارەی سەرەکییەوە لەژێر دەسەڵاتی بەغدا، داواکارییەکی دەستووریی نییە”.\nقوباد تاڵەبانی ئاشکراشیکردووە “کە حکومەتی هەرێم مەرامێتی نوێنەرێکی خۆی هەبێت لە کۆمپانیای نەوتی نیشتمانیی (سۆمۆ)”.\nبافڵ تاڵه‌بانى: هه‌ركه‌س پێشێلكارى یاسا بكات بێ سزا ده‌رناچێت له هه‌ر ئاستێكدا ...\nجەواد زەریف: پێشتر سعودیە لە رێگەی سەدام حسێنەوە دەیویست ئێران لەناو ببات\nجۆن بۆڵتن: ترەمپ تەنیا لەکڕین و فرۆشتنی موڵکدا لێهاتووە\nفیفا به‌فەرمی ئاهه‌نگی ساڵانه‌ی ( زه بێست)ی بۆ ساڵی 2020 هه‌ڵوه‌شانده‌وه\nئەوقافی هەرێم سکاڵا دژی پیر لوقمان تۆماردەکات\nبۆ پشتیوانی جوتیاران ژووری بازرگانی سلێمانی 125 تۆن پەتاتە دەکڕێت\nکازمی دەستگیرکردنی باندێکی بکوژی خۆپیشاندەرانی راگەیاند\nیەکەم رۆژی مانگی رەمەزان دەستنیشان کرا\nهێشتا شوێنی سۆران عومەر لە پەرلەمان پڕ نەکراوەتەوە


ئەنجومەنی باڵای فەتوا داوای گۆڕانکاری لە یادکردنەوەی مەولوددا دەکات\nیادی مەولود لە قەڵای هەولێر فۆتۆ: تۆڕە کۆمەڵایەتییەکان\nئەنجومەنی باڵای فەتوای هەرێم، لەسەر شێوازی یادکردنەوەی مەولود، کە یادکردنەوەی لە دایکبوونی پێغەمبەری ئیسلامە بەیاننامەیەکی بڵاوکردەوە و پێی باشە ئەمساڵ بەهۆی کۆرۆناوە یادەکان گۆڕانکاری بەسەردا بێت.\nئەنجومەنی باڵای فەتوا، ئەمڕۆ 18ی تشرینی یەکەم لە بەیاننامەیەکدا ڕایگەیاند، “لەبەر بارودۆخی ناجێگیری تەندروستیی گشتی لە کوردستان بەهۆی ڤایرۆسی کۆرۆنا -کۆڤید19- کە رێنماییە تەندروستیەکان وا دەخوازن گردبوونەوە نەکرێت بۆ هیچ بۆنەیەک”.\nئەنجومەنی باڵای فەتوا پێی باشە بۆ ئەمساڵ شێوازی ئاهەنگگێڕانەکە لە گردبوونەوە لە ماڵ و مزگەوت و خانەقا و تەکیەکان بگۆڕدرێت بە دەربڕینی دڵخۆشی بە بڵاوکردنەوە و هەڵواسینی لافیتە و دروشمەکان لە شوێنە گشتیەکان و هەروەها لە سۆشیال میدیا.\nلە بەیاننامەی ئەنجومەنەکەدا هاتووە، ” ئاساییە ئەو سەدەقە و خێر و چاکانەیش، کە موسڵمانان دەیکەن بدرێتە هەژاران و بەشێوەی خۆی بڵاو بکرێتەوە، چونکە سەدەقە دەفعی بەڵاو موسیبەت دەکات بەپێی دەقەکانی شەریعەتی پیرۆزی ئیسلام، ئەم جۆرەیش هەر بەشێکە لە کاری پیرۆزی مەولوودنامە و یادەوەری لەدایکبوونی پێغەمبەر (درودی خوای لەسەر بێت) خوای گەورە هاوکاری دڵسۆزانە”.\nساڵانە موسڵمانانی هەرێم لەگەڵ هاتنەوەی یادی لە دایکبوونی پەیامبەرەکەیان ئاهەنگ دەگێڕن و خێر دەکەن و بەچەندین شێواز خۆشحاڵی خۆیان بۆ ئەو یادە دەردەبڕن، ساڵانە وەک کەلتورێکی ئاینی بەتایبەت لە شاری هەولێر و لەسەر قەلای هەولێر خەڵکێکی زۆر کۆدەبنەوە و شرینی دەگێڕن و خۆشحاڵی دەردەبڕن.\n“لەبارەی هاوكاریكردنی لەشكركێشی توركیا هەڵوێستی جیاواز لەناو پارتیدا هەیە”\nتەڤگەری ئازادی پێیوایە پارتی و هێزە نزیكەكانی هاوكاری توركیا دەكەن لە هێرشەكەی ئەمجارەیدا و لەگەڵ ئەوەشدا پێیوایە هەموو…\nتەرمی ئەو كرێكارەی بەهۆی خەڵوزەوە لە دەربەندیخان گیانیلەدەستدا بەرەو سوریا بەڕێكرایەوە\nئەو كرێكارە سورییەی بەهۆی خەڵوزەوە لە یەكێك لە كارگەكانی چەو و لم لە دەربەندیخان گیانیلەدەستدا، دوای نزیكەی 10…


سەمیر هەورامی: سبەی کۆبوونەوەکانی شاندی دانوستاندنکار لەگەڵ حکومەتی عێراق دەستپێدەکەنەوە – سنور میدیا\nسەمیر هەورامی: سبەی کۆبوونەوەکانی شاندی دانوستاندنکار لەگەڵ حکومەتی عێراق دەستپێدەکەنەوە\nژمارەی بینین: 129\nوتەبێژی جێگری سەرۆک وەزیرانی هەرێمی کورستان کە هاوکات لەگەڵ شاندی دانوستاندنکاری هەرێمی کوردستانە لە بەغدا، دەڵێت، گەیشتوونەتە بەغدا و ئامانج لە سەردانەکەش دەستپێکردنەوەی گفتوگۆکانە لەبارەی دانانی میکانیزمێکی گونجاو بۆ جێبەجێکردنی یاسای بودجە.\nسەمیر هەورامی، وتەبێژی قوباد تاڵەبانی، جێگری سەرۆک وەزیرانی هەرێمی کوردستان لەبارەی سەردانی شاندی دانوستاندنکاری هەرێمی کوردستان بۆ بەغدا بە رووداوی راگەیاند “ئەوەی پەیوەستە بە پشکی هەرێمی کورستانەوە کە لە یاسای بودجەدا هاتووە، هەمیشە دووپاتمان کردووەتەوە کە وەکو حکومەتی هەرێمی کوردستان ئامادەین بە تەواوەتی بڕگەکانی پەیوەندیدار بە خۆمان جێبەجێ بکەین؛ ئەو ئەرکە جێبەجێ دەکەین لە یاساکەدا هاتووە و لە ئەستۆی ئێمەدایە؛ پێویستە حکومەتی عێراقیش شایستە داراییەکانی هەرێمی کوردستان بنێرێت”.\nهەرچی دەربارەی ئەندامانی شاندی دانوستاندنکارە، سەمیر هەورامی دەڵێت “ئەندامانی پێشووی شاندی دانوستاندنکارن بە سەرۆکایەتیی قوباد تاڵەبانی”.\nوتەبێژەکەی جێگری سەرۆکوەزیرانی هەرێمی کوردستان باس لەوە دەکات، سبەی دووشەممە کۆبوونەوەی شاندی دانوستاندنکاری هەرێمی کوردستان لەگەڵ بەرپرسانی حکومەتی عێراق و لایەنە پەیوەندیدارەکان دەستپێدەکات، بەڵام دیار نییە چەند رۆژ لە بەغدا دەمێننەوە.\nئەمەش لەکاتێکدایە، رۆژی یەکشەممە 30-05-2021 شاندێک بە سەرۆکایەتیی جێگری سەرۆکی حکومەتی هەرێمی کوردستان گەیشتە بەغدا.\nرۆژی 9ی ئایاری2021 مستەفا كازمی سەرۆكوەزیرانی فیدڕالیی عێراق بە تۆڕی میدیایی رووداوی راگەیاند، ئێستا لیژنەیەك كار لەسەر ئەوە دەكات كە بەشە بودجەی ئەم مانگەی هەرێمی كوردستان بنێردرێت و گوتیشی، “رێككەوتن لەسەر پرۆژەی بودجە زۆر باش بوو، مادەی 11 باش بوو”. هەرێمی کوردستانیش ئامادەیی و پابەندبوونی خۆی راگەیاندووە.\nبەپێی ماددەی 11ی یاسای بودجەی ئەمساڵ، دەبێت هەرێمی کوردستان بە لایەنی کەمەوە رۆژانە 460 هەزار بەرمیل نەوتی خاو لە کێڵگەکانی خۆی بەرهەم بهێنێت، دوای گلدانەوەی تێچووی دەرهێنان، گواستنەوە و بڕی پێویست بۆ بەکارهێنانی ناوخۆ، رۆژانە داهاتی 250 هەزار بەرمیلی ئەو نەوتە بە نرخی کۆمپانیای سۆمۆ رادەستی حکومەتی عێراق بکات. هاوکات دەبێت هەرێمی کوردستان 50%ـی داهاتی نانەوتیی خۆی رادەستی بەغدا بکات، ئەو کات حکومەتی عێراق بەشە بودجەی بۆ دەنێرێت.\nهەرێمی کوردستان مانگانە بەبێ لێبڕین پێویستی بە 895 ملیار دینارە بۆ دابینکردنی مووچە، بۆیە ساڵانە هەرێمی کوردستان پێویستی بە 10 تریلیۆن و 740 ملیار دینارە بۆ پێدانی مووچە.


زانكۆى كوردستان خەریكە بە عەرەب دەبێت\nمۆفەق كەریم محمد\nTuesday, 07.17.2012, 12:00\nزانكۆى كوردستان- هەولێر یەكێكە لەو زانكۆیانەى كە هەردەم لە ریزى پێشەوەى زانكۆكانى عێراق بووە كە لە ماوەیەكى كەمدا توانیویەتى سەركەوتنێكى مەزن بەدەست بهێنێت و خۆى بناسێنێت. ئەم زانكۆیە لە ساڵى 2006 لە نەبوونەوە هاتۆتە ئاراوە. وە راستەوخۆ لە لایەن ئەنجومەنى وەزیرانەوە هاوكارى داریى پێشكەش دەكرێت و سەر بە وەزارەتى خوێندنى بالأ نیە . لەم ساڵانە كورتەى تەمەنیدا ئەم زانكۆیە زۆرجار ڕووبەروى ئەوە بوەتەوە كە دابخریت هاوكات لە چوارەم ساڵى خوێندنى دا هیچ قوتابیەكى وەرنەگرت. پاشان توانیان چاكیبكەنوەو بیگەرێننەوە شێوازى خۆى.\nئەوەى جێگاى سەرنجە لێرەدا ئەوەیە ئاخۆ چۆن لە ماوەیەكى كەمدا ئەم زانكۆیە تەعریب كرا؟ كاتێك جێگرى سەرۆكى زانكۆ بۆ كارووبارى خوێندن و فێركردن بوو بە كەسێكى بە ڕەگەز عەرەب كە ناوى دكتۆر تەحسینە. ووردە ووردە زانكۆكەى ئەنفال كرد بەهەموو شێوازێك. لە یەكەم هەنگاودا هەڵسا بە لابردنى ئەو مامۆستایانەى كە خیبرەیەكى باشى فێركردنیان هەبوو وە دوورخستنەوەیان لە زانكۆ. دواتر هەڵسا بە گۆرینى سەرۆك بەشەكان وە هەندێكى كرد بە عەرەب و ئەوانى تریشى لە بەریتانیا هێنا كە پێشتر هاورێى ئەو بوون و خیبرەیەكى وایان نیە لە بەرێوەبردن. دواتر فەرمانبەرە كوردەكانى بەشى تۆماركردنى گۆرى بۆ هەندێك زڕ عەرەب وە سەرۆكى بەشى تۆماركردنى كرد بە خێزانى یەكێك لە سەرۆك بەشەكان كە هیچ ئەزمونێكى لە بەڕێوەبردن نیە بەس ئەوە نەبێت پێشتر ناسیویەتى لە دەرەوەى وولأت وە هێنانى بەشێك مامۆستاى عەرەب بۆ وانە وتنەوە. وە دواتر هەڵسا بە گۆرینى یاساكانى خوێندن و گۆرینى نمرەى دەرچوونى قۆناغى دووەمى خوێندن لە نیوەى وەرزى دووەمدا بۆ 60% بە بێ هیچ ئاگاداركرنەوەیەكى بێش وەختە وە لەهامان كاتیشدا قووتابى كە وەرگیراوە لە زانكۆ واژووى لەسەر ئەوە كردووە كە نمرەى دەرچوون لە %40. وە یەكێك لە بابەتە هەرە سەیرەكان ئەوەیە كە هیچ نمرەیەك و سزادانێك لەسەر هاتنەژوورەوەى قوتابى نیە بۆ ناو پۆل. ئەمە خۆى لە خۆیدا یەكەم هەنگاوى ئەنفالە دەست پێدەكاتەوە چونكە لە هیچ زانكۆیەكى جیهاندا ئەم شتە نیە. وە سەرەڕاى ئەم هەموو نەهامەتیەش وایان لە سەرۆك بەشە بێگانەكان گەیاندوە كە كورد عنێریە و نەیانهێشتوە ژمارەیەكى بەرچاو عەرەب وەربگیردرێت لە ساڵى رابردوو لە چاوسالأنى پێشوو لە لایەن فەرمانبەرانى كوردەوە لە زانكۆ. بەهۆى ئەم هەموو نەهامەتیانەوە ئەم ساڵ زۆربەى هەرە زۆرى قوتابیەكانى قۆناغى دووەم(ئەكسێس دوو) و قۆناغى سێیەم (یوجى یەك) دەرنەچوون و وە رێژەى دەرچوون ناگات بە %25 . لەوانەیە لێرەدا خوێنەر بڵى كە ئاستى دەرچوونى قوتابیەكان بەهۆى كەمتەرخەمى قوتابیەكانە بەڵام ئەگەر بێت لە ئاستى زیرەكیان بكۆڵدرێتەوە قوتابى واى تیایە كە بلیمەتە لە زیرەكیدا وە هەشیانە تا ئێستا لە یەك وانە غیاب نەبووە لەهەموو وانەكان بەشداریان كردووە و هەموو تاقیكردنەوەكانیان كردووە. وە زۆربەى هەرەزۆرى ئەو قوتابیانەى كەدەرنەچوونە بڕیارى نەگەڕانوەیان داوە بۆ زانكۆ. چونكە ئەم شتانە هەموو بە گەندەڵى لێك دەدەنەوە و نایانەوێت پاشەڕۆژى خۆیان تێك بدەن و هەوڵى دۆزینەوە شوێنى باشتر دەدەن لە ناوەوە و دەرەوەى كوردستان.\nلە كۆتایدا ئاراستەى پرسیارەكانم وەردەگێڕم بۆ ئەو بەڕێزانەى ئەنجومەنى وەزیران ئاخۆ ئاگادارن لەم هەموو شتانەى كە لەم زانكۆیەدا دەكرێت؟ ئایا بە پێى پێویست لێى كۆڵدراوەتەوە كە بۆچى عەربێك كە جێگرى سەرۆكى زانكۆیە دەسەلأتى زیاتر بێت لە سەرۆكى زانكۆ بە وەكالەت؟ ئاخۆ ئاگادارن كەوا كوردەكان لەژێر ترس و تۆقاندنى عەرەبدان لە ناو كوردستان تا ئێستا؟ بۆچى ئەگەر ئێمە خۆمان بە ئەزموونین چۆن دەبێ خۆمان باوێخینە ژێر ڕكێفى عەرەب؟ چى وایلێكردوون كە بتوانن هەموو كەسێك لە هەموو پۆستێك دابنێن؟\nئەرشیفی (مۆفەق كەریم محمد)ی نووسەر


ناوەرۆکی کۆبوونەوەی ئەمڕۆی ئەنجومەنی وەزیران: لە ساڵی تازەدا دابینکردنی مووچە کاری پێشینەی حکوومەت دەبێت\n2017-12-28 [05:24 AM]\nپێشنیوەڕۆی ئەمڕۆ پێنجشەممە بە سەرۆکایەتیی "نێچیرڤان بارزانی" سەرۆک وەزیران و بە ئامادەبوونی "قوباد تاڵەبانی" جێگری سەرۆک وەزیران، ئەنجومەنی وەزیرانی ھەرێمی کوردستان، دوایین کۆبوونەوەی ساڵی ٢٠١٧ی ئەنجام دا.\nئەنجومەنی وەزیران سەرەتا پیرۆزبایی ھاتنی ساڵی تازەی لە تەواوی گەلی کوردستان و عێراق و گەلانی جیھان کرد و ھیوای ساڵێکی بەختەوەر و پڕ لە ئاشتی ئارامی بۆ خواستن. ئینجا دوایین پێشھاتەکانی دۆخی نێوان ھەرێمی کوردستان و حکوومەتی فیدراڵی عێراقی تاوتوێ کرد و تیشک خرایە سەر دیدار و کۆبوونەوەکانی چەند لیژنەیەکی تەکنیکی لەنێوان حکوومەتی ھەرێمی کوردستان و حکوومەتی فیدراڵی عێراقدا کە حکوومەتی عێراق داوای پێکھێنانیانی کردووە بۆ گفتوگۆ دەربارەی پرسی فڕۆکەخانەکان، سنوور و دەروازەکان، وێڕای داواکردنی لیستی مووچەخۆرانی ھەردوو وەزارەتی پەروەردە و تەندروستی.\nلەمبارەیەوە ھەریەکە لە بەڕێزان وەزیرانی ناوخۆ، پەروەردە، تەندروستی، گواستنەوە و گەیاندن و دارایی و ئابووری سەبارەت بە کاری ئەو لیژنانە ڕاپۆرتیان پێشکەش کرد. ئەنجومەنی وەزیران پێشوازی لە دەسپێشخەریی پێکھێنانی ئەو لیژنانە و نیازی حکوومەتی عێراق بۆ خەرجکردنی مووچەی ھەرێمی کوردستان کرد کە بۆ ئەم مەبەستە سەرەتا داوای لیستی مووچەخۆرانی وەزارەتەکانی پەروەردە و تەندروستی کردووە.\nئەنجومەنی وەزیران جەختی لەوە کردەوە کە حکوومەتی ھەرێمی کوردستان دیالۆگ و کۆبوونەوەی ھاوبەشی لایەنە پەیوەندارەکانی ھەردوولا بە ڕێگەی ڕاستە دەزانێت بۆ دەستنیشانکردنی چارەسەری کێشەکان لە چوارچێوەی دەستووردا. بۆ ئەمەش جارێکی دیکە ئامادەیی نیشان دا تاکو زانیاریی تەواو و لیستی مووچەخۆرانی ھەرێمی کوردستان بەپێی سیستمی بایۆمەتری بخاتە بەردەست لایەنە پەیوەندارەکانی حکوومەتی عێراقی فیدراڵ، وەک چۆن پێشتر بە نووسراوی فەرمی، بەڕێز سەرۆک وەزیرانی ھەرێمی کوردستان ئەو ئامادەییەی بۆ ئەنجومەنی وەزیرانی عێراقی فیدراڵ، نیشان دابوو.\nئەنجومەنی وەزیران دووپاتی کردەوە کە دابینکردنی مووچەی مووچەخۆرانی ھەرێمی کوردستان لە پێشینەی کاری حکوومەت دەبێت بۆ ساڵی ٢٠١٨ و لەم پێناوەدا ئامادەییی خۆی بۆ پێشوازیکردن لە ھەر دەسپێشخەری و ھەنگاوێک دەربڕی کە ببێتە ھۆی دابینکردنی مووچە و شایستە داراییەکانی ھەرێمی کوردستان بەپێی ڕێکارە دەستوورییەکان.\nدەربارەی ژمارەی مووچەخۆرانی ھەرێمی کوردستان و خەرجکردنی شایستە داراییەکانیان و توانای ھەرێمی کوردستان بۆ دابینکردنی مووچە و ئەو زانیارییانەی لە دوایین کۆنگرەی ڕۆژنامەوانیی بەڕێز حەیدەر عەبادی سەرۆک وەزیرانی عێراقی فیدرالدا سەبارەت فرۆشی ھەناردەی ڕۆژانەی نەوتی ھەرێمی کوردستان خرانە ڕوو، ئەنجومەنی وەزیران، ئەنجومەنی ھەرێمی بۆ کاروباری نەوت و گاز و وەزا‌رەتی دارایی و ئابووری ڕاسپارد بۆ خستنەڕووی ژمارە و زانیاریی دروست لەسەر ئەو بابەتە تاکو ھەم بەڕێز سەرۆک وەزیرانی عێراقی فیدرال و ھەم ڕای گشتیش لەو ڕاستییە دڵنیا ببنەوە کە داھاتی نەوتی ھەرێمی کوردستان بە تەواوی بۆ مووچەی مووچەخۆران خەرج کراوە.\nئەنجومەنی وەزیران لە بەر ڕۆشناییی یاسای فرۆشتن و بەکرێدانی مڵک و ماڵی دەوڵەت، پڕۆژە بڕیارێکی پەسەند کرد سەبارەت بە فرۆشتنەوەی سەرجەم ئۆتۆمبیلە بەکارھاتووەکانی میری لە وەزارەت و دامەزراوەکانی ھەرێمی کوردستان، جگە لەو ئۆتۆمبیلانەی کە بۆ خزمەتگوزاریی گشتی بەکار دەھێنرێن. ئەمەش وێڕای ئەوەی دەبێتە داھاتێک، ڕۆڵی دەبێت لە کەمکردنەوەی خەرجیی ئۆتۆمبیل لەسەر خەزێنەی گشتی و ڕێگەگرتن لە بەکارھێنان و سوودوەرگرتن لە ئۆتۆمبیلی میری بۆ مەبەستی تایبەت.\nئەنجومەنی وەزیران پرۆژیاسای پاراستنی دامەزراوە و تۆڕەکانی ئاو و ئاوەڕۆی پەسەند کرد کە لە لایەن وەزارەتی شارەوانی و گەشتوگوزارەوە ئامادە کراوە. ئەم یاسایە ڕۆڵی دەبیت لە پێشکەشکردنی خزمەتگوزاریی ئاو بۆ سوودمەندان بە شیوەیەکی گونجاو، وێڕای ڕێگەگرتن لە زیانگەیاندن بەو دامەزراوانە و سزادانی ئەوانەی زیان بە دامەزروەکانی ئەم کەرتە گشتییە دەگەیەنن.\nئەم هەواڵە 2713جار خوێندراوەتەوە


دوایین هه‌واڵه‌کان له به‌ندکراوان: ده‌ر کردنی حوکمی گران بۆ خوێنده‌کاران و به‌رده‌وامی ده‌ستبه‌سه‌ر\nدوایین هه‌واڵه‌کان له به‌ندکراوان: ده‌ر کردنی حوکمی گران بۆ خوێنده‌کاران و به‌رده‌وامی ده‌ستبه‌سه‌رکراوان\nچهارشنبه ، 18 آذر 1388 ، 18:34\nhrairan.org بنه‌ماڵه‌ی به‌ندکراوانی سیاسی سه‌رگه‌ردان له کۆریدره‌کانی دادگاکاندان. زۆرێک له بنه‌ماڵه‌ی به‌ندکراوانی هێشتا له لایه‌ن به‌رپرسانی دادوه‌ری رووبه‌رووی وه‌ڵامێکی ناروون ماونه‌ته‌وه.مێهدیه گۆڵرو سێ رۆژ له ده‌ستبه‌سه‌ر کردنی تێپه‌ر ده‌بێت، به‌ڵام ناوی ته‌نانه‌ت له دادگا و گرتووخانه‌ی ئێڤین تۆماری نه‌کراوه. ئه‌م نێوه‌دا رێژه و ژماره‌ی ده‌ستبه‌سه‌ر کراوان په‌ره‌ی سه‌ندووه. پتر له 10 که‌س له دایکانی عه‌زادار ئه‌مرۆ له پارکی لاله ده‌ستبه‌سه‌ر کراون. برانه‌وه‌ی حوکمی ئیعدام بۆ هاوڵاتییه‌کی کورد و ده‌ستبه‌سه‌ر کردنی به‌ربڵاوی خوێنده‌کاران له سه‌روبه‌ندی 16ی سه‌رماوه‌زدا\nشه‌هاب شه‌یخی سه‌باره‌ت به له‌سێداره‌دانی ئیحسان فه‌تاحیان ده‌دوێت\nڕۆژی چوراشه‌ممه ڕژێمی ئێران چالاکوانی سیاسی کورد ئیحسان فه‌تاحیانی له زیندانی شـاری سنه له‌سێداره دا، ئه‌ویش به تاوانی گوایه دژایه‌تی خودای کردووه.\nڕۆژنامه‌نووس شه‌هاب شه‌یخی له گفتوگۆیه‌کدا له‌گه‌ڵ هاوکارمان جانی دیلان ده‌ڵێت سه‌ره‌ڕای ئه‌وه‌ی هه‌وڵێـکی زۆر بۆ ڕاگرتنی ئه‌و سـزای له‌سێداره‌دانه درا، به‌ڵام ده‌سه‌ڵاتدارانی ئێران هیچیان له‌به‌ر چاو نه‌گرت.\nده‌توانن گوێبیسـتی ده‌قی گفتوگۆكه بن له ڕێـگه‌ی كلیـكـكردنی ئه‌و فایله ده‌نـگیـیانه‌ی ده‌سته چه‌پ، ماوه‌كه‌ی 8:26 خوله‌كه.\nئێران تاوانی سیخوڕی ده‌داته پاڵ 3 ئه‌مه‌ریکایی که ده‌سـتگیرکردوون\nدایکی یه‌کێـک له ده‌سـتگیرکراوه‌کان وێنه‌ی کوڕه‌که‌ی نیشـان ده‌دات، 22 ی نۆی 2009\nبه‌پـێی ئاژانسی فه‌رمی ده‌نگ‌وباسی ئێران IRNA سێ ئه‌مه‌ریکای که له لایه‌ن حکومه‌تی وڵاته‌که‌یانه‌وه ده‌سـتگیرکراون تاوانی سـیخوڕیان ئاڕاسته‌کراوه.\nدادوه‌ری گشتی تاران عه‌باس جه‌عفه‌ری دوڵه‌ت‌ئابادی ڕۆژی دووشه‌ممه گوتی لێـکۆڵینه‌وه‌کان له‌و باره‌یه‌وه به‌رده‌وامه و به‌م نزیکانه بڕیاری کۆتایی‌یان له‌سه‌ر ده‌درێت.\nکلارا مورادیان ده‌رباره‌ی خۆپـیشـاندانه‌کانی دژی ئه‌حمه‌دی‌نه‌ژاد له نیویۆرک ده‌دوێت\nژماره‌یه‌ک له ئێرانیـیه‌کانی دانیشـتووی ئه‌مه‌ریکا گه‌یشـتوونه‌ته شـاری نیویۆرک به مه‌به‌سـتی ده‌ربڕینی ناڕه‌زایی به‌رامبه‌ر به هاتنی سه‌رۆکی ئێران مه‌حمود ئه‌حمه‌دی‌نه‌ژاد بۆ ئه‌و شـاره و به‌شـداریکردنی له کۆبوونه‌وه‌کانی ئه‌نجومه‌نی گشـتی نه‌ته‌وه یه‌کگرتووه‌کاندا.\nمێدڤێدیڤ پاڵپشتی خۆی بۆ ئۆباما له دژی ئێران ده‌ربڕی\nPNA- له‌میانه‌ی کۆبوونه‌وه‌یان له شاری نیویۆرک‌دا، سه‌رۆكی رووسیا دیمێتری مێدڤێدیڤ پاڵپشتی خۆی بۆ هاوتا ئه‌مه‌ریكاییه‌که‌ی باراك ئۆباما به زیادکردنی فشار و سزاکان بۆ سه‌ر ئێران ده‌ربڕی. دۆێنێ له چوارچێوه‌ی كۆبوونه‌وه‌ی كۆمه‌ڵه‌ی گشتی نه‌ته‌وه یه‌گرتووه‌كان له نیویۆ رك‌دا، سه‌رۆكی رووسیا دیمێتری مێدڤێدیڤ له‌گه‌ڵ سه‌رۆکی ويلایه‌ته یه‌کگرتووه‌کانی ئه‌مه‌ریكا باراك ئۆباما‌دا، كۆبۆوه.\nمامۆستا حه‌سه‌ن سه‌لاح سۆران ماڵئاوایی له ژیان كرد\nناوه‌ندی هه‌واڵنێریی سه‌قز: مامۆستا حه‌سه‌ن سه‌لاح سۆران، شاعیری ناسراوی ناوچه‌ی فه‌یزوڵڵابه‌گی و مامۆستای وانه‌كانی كوردی له زانكۆكانی ئێران و زانكۆی سه‌لاحه‌دینی هه‌ولێر، كاتژمێر ١٢ی نیوه‌رِۆی ئه‌مڕۆ، له ماڵی خۆی له شاری كه‌ره‌ج مالئاوایی له ژیان كرد.\nصفحه 43 - 48 از 121


هەر برینێک خوێنێ تایبەت بەخۆی لەبەردەچێ! ئێقباڵ سەفەری – Giareng\nهەر برینێک خوێنێ تایبەت بەخۆی لەبەردەچێ! ئێقباڵ سەفەری\nلە شه‌ممه - 10 01 2015\nهێرشی تێرۆریستی چوارشەمەی رابردوو رێکەوت ٢٠١٤/٠١/٠٧ بۆسەر نۆسینگەی گۆڤاری چارلی هیبدۆ لە شاری پاریس و گوژرانی دە کەس لە نۆسەران و بەڕێوەبەرانی ئەو گۆڤارە، جارێکی دیکەش نیشانی دا کە تۆنئاژۆی ئایینی، مەزهەبی، سیاسی و ئتنیکی لەهەرکوێ بێ، نە سنور دەناسێ و نەش جێگەو پێگەی مرۆڤایەتی پێدەزانێ.\nتا ئێرە قسەیەکمان نییە و ئەم کردەوە نوێیەی سەر گۆڤاری چارلی هیبدۆ و گیانلەدەستدانی ئەو کۆمەڵە مرۆڤە ، جێگای داخ و کەسەرە و بێجێگە لە ئیدانەکردن، دەبێ هاودەردی لەگەڵ بنەماڵە، کەسوکار و خەڵکی فەرانسە بکرێ.\nبەڵام مەبەست لەنووسینی ئەم کورتە لێکدانەوە بەرلەوەی ئیدانەکردن و هاودەردیکردن بێ، وەبیرهینانەوەی چەندین کردوەی تێرۆریسمی دەوڵەتی ساڵانی رابردودیە کە دەبێ هەڵویستەیەکی هەرچەند کورتیش بێ، لەسەریان بکەین.\n– لە هەشتاکاندا و رێک لەو پاتەختەی کە گۆڤاری چارلی هێبدۆی لێ هەڵکەوتوە، دوکتۆر شاپۆری بەختیار و کازمی رەجەوی بەدەستی تێروریسمی دەوڵەتی کۆماری ئیسلامی گیانیان لێ ئەستێدرا. بەڵام ئەم جنایەتە نەگ هەر خەڵکی ئازادیخۆازی فەرانسەی نەهینایە سەر شەقام، بەڵکوو دەوڵەتی فەرانسەش بە دریژکردنەوە و پەراوێزخستنی چۆنیەتی رۆداوەکە، چاوپۆشی لێکرد و کردی بە قوربانی ساتوسەودای بازرگانی لەگەڵ کۆماری ئیسلامی ئێران.\n– بەدوای ئەوەدا و لە شاری ویەن پاتەختی وڵاتی ئوتریش، تێرۆریستی دەوڵەتی کۆماری ئیسلامی گیانی لە چوار شۆرشگێری کورد سەند کە ناسراوترینیان دوکتۆر عەبدولڕەحمانی قاسملۆ سکرتێری حیزبی دێموکراتی کوردستان بوو. ئەم پۆلە مرۆڤە ئازادیخوازەش کرانە قوربانی ساتوسەودای بازرگانی وڵاتی ئوتریش لەگەڵ بریاردەران و ئەنجامدەرانی ئەو جینایەتە. بەڵام نە خەڵکی فەرانسە و نە خەڵکی ئوتریش، نەگ هەرنەهاتنە سەرشەقام بۆ ئیدانەکردن دژبەوتێرۆر و ئەو لەناوبردنە فیزیکیانە، بەڵکوو چ هەڵوێستیکی ئەوتۆشیان نەنواند تاکوو گۆشار بخەنە سەر دەوڵەتەکەیان بۆ بەدواچونی ئەو کردەوە تێرۆریستیانە لە وڵاتەکەیان.\n– ئەوکاتەی کە سەڵمان رۆشدی کتێبی ئایەکانی شەیتانی نووسی، هەموان دیتمان و بیستمان کەچۆن دەسبەجێ فەتوای کوشتنی لەلایان ئیمامەەکەی جەمارانەوە دەرچوو و چەندین ملیون پارە تەرخانکراوە بۆ کوشتنی ئەو نووسەرە. نابێ ئەوەشمان لەبیربچێ کە چەندین کەس لەوانەی کە رۆمانەکەی رۆشدیان وەرگێڕاوەتەوە سەر زمانکانی دیکە، تێرۆرکراون و نە ئینگلیسیەکان و نە فەرانسیەکەن و نە خەڵکی هیچکام لە وڵاتانی ئورۆپایی نەهاتنتە سەر شەقام.\nئەگەرچی دەزگای دادوەری ئاڵمانو نەگ دەوڵەت و خەڵکی ئاڵمان، بکۆژانی دوکتۆر سادقی شەرەفکەندی و هاوڕێانیان گرت و سزای باوی وڵاتی ئاڵمانیان بۆ بڕینەوە، بەڵام هیچکات خەڵکی ئاڵمان نەیانتوانی ببنە گوشار بۆسەر دەوڵەتەکەیان کە تاکوو دواین قۆناخی ساتوسەودا لەگەڵ کۆماری ئیسلامیدا چووبونە پێش بۆ پەنکۆرکردنی ئەو کردوە تێرۆریستیەی کۆماری ئیسلامی ئێران.\nئەم کردەوە تێرۆریستیانەی کە سەرەوە ئاماژەیان پێ درا، مشتێکن لە خەرواری تێروریزمی دەوڵەتی کۆماری ئیسلامی کە زۆربەیان لە پاتەختەکانی وڵاتانی ئوروپایی و بگرە ئەمریکاش، ئەنجام دراون.\n– ئەگەر بمانهەوێ سۆچێک لە کردوە تێرۆیستەیکانی دیکەی کۆماری ئیسلامی لەناوخۆی وڵات لەبۆ قەڵاچۆکردنی جیابیران و خەباتکاران و بەتایبەت خەڵکی رۆژهەڵاتی کوردستان لەو وڵاتە هەڵدەینەوە، دەبێ بگەڕێینەوە بۆ سەردەمی تێرۆرە زەنجیریەییەکان و بەتایبەت پەروانە و داریوشی فرۆهەر کە بە ئەنجامدانی ئەو جینایتە، ماشینی تێرۆری مەلاکانی خاوەن فەتوا ئاشکرا و ریسوا کران.\nئاکامگیری: ئێستا لەبەرەکەتی دەسەڵاتی بەرفراوان و خۆهەڵقورتاندنی کۆماری ئیسلامی لە بەشێکی بەرچاو لە گۆی زەوی، بەتایبەت وڵاتانی ئیسلامی و ئورۆپایی، هەبوونی دەیان دەزگای تلڤیزیونی بە دەیان زمانی بێگانە و هاندانی توندئاژۆی ئایینی و مەزهەبی، ململانێ ریژیمەکانی دیکتاتۆری لە رۆژهەڵاتی ناوەڕاست و بەشێکی بەرینی وڵاتانی ئیسلامی، نانبەنرخی رۆژ خواردنی سیاسەتوانانی ئورۆپایی و ئەمریکی، کەڵکی خراپ وەرگرتن و خراپتێگەیشتنی کۆنەپارێزانی بیرتەسکی ئایینی لەو دێموکراسیە باوە لە وڵاتانی پێشکەوتو و زۆر هۆکاری دیکە، کەڵەگای تێرۆریسمی کوێر و تیرۆریسمی دەوڵەتی لەبەر دەرگای وڵاتانی پیشەیی خۆی بەعەرزە داوە. ئەم کەڵەگایە کە خۆی لەبەر دەرکی ماڵی تاچرەکان، میترانەکان، هۆڵموتکۆڵەکان، شیراکەکان و …، جێگیر بووە، بەمزوانە هەڵناستێ و ئەوێ بەجێ ناهێڵێ. ئەو تینۆیەتی و خوێنی دەوێێ. خوێنی ئەوکەسانە دەڕێژێ و لەنێویان دەبا کە دەمرن بۆ ژیان دەیانهەوێ داهاتو دروست بکەن. ئەمرۆ چارلی هیبدۆیە و بەێانی نۆرەی ئیندپندت، دووبەێانی واشینگتۆنپۆست و سێبەێانیش ئافتۆنبلادت. کەوابێ ئێستا کاتی ئەوە هاتوە کە لەلایەکەوە دەسەڵاتداران لە وڵاتانی ئورۆپایی و ئامریکایی دەست لە ساتوسەوداکردن لەگەڵ کۆنەپارێزان، ملهۆڕان و دیکتاتۆران و هاندەران و پشتیوانانی راستەقینەی تێرۆریسمی کوێر و تێرۆریسمی دەوڵەتی هەڵگرن و پلانێکی تۆکمە بۆ رووبەڕوو بوونەوەی هەمووچەشنە توندئاژۆیەکی ئایینی، مەزهەبی، ئیتنیکی و سیاسی دابنێن. هیچکەس نابێ لەوەدا گۆمانی هەبێ کە سەرچاوەی کێشەکانی توندئاژۆی ئایینی و مەزهەبی، بەتایبەت خەزاییەکان و تەکفیریەکان و کردوە تیرۆریستیەکانی سێ دەیەی رابردوو، دەگەڕێتەوە بۆ ململانێ و پشتیوانی ماڵی و تەبلیغی دوو وڵاتی ئێران و سعۆدی. باڵگە لەوە رۆنتریش هەیە کە هەموو رۆژیک بە سەدان شیعە بەدەستی سوونە و بە سەدان سوونە بەدەستی شیعە، لە پاکستان و ئەفغانستان، سوریا و عێراق، ئێران و یەمەن، لوبنان و بەحرەین و…، سەردەبڕدرێن یان بەدەم تەقینەوەی بۆمبەکانەوە لەتوپار دەبنەوە، بەڵام وجدانەکان لە ئورۆپا نایەنە دەنگ. کەچی کاتێک باسی هاتنەخواری بەهای نەوت دەکرێ، دەنگەکان بەجوانی دەبیسرێن و دەستەوداوینی ئۆپک دەبن، هەروەک دەزانی کە نرخی مرۆڤ کە یەک فات نەوتیش کەمترە.\n٢٠١٤/٠١/٠٩ ئێقباڵ سەفەری.


ڕانیه، یادى هه‌فته‌ی قاره‌مانێتیی کرایه‌وه – کوردی – RojNews.News\nڕانیه، یادى هه‌فته‌ی قاره‌مانێتیی کرایه‌وه\n29/02/2020 - 9:51:57 pm\nچوؤرشەممە, 28 مار 2018 – 18:20\nڕۆژنیوز – محه‌مه‌د حه‌سه‌ن\nله شارۆچکه‌ى ڕانیه ژماره‌یه‌ک هاوڵاتى “هه‌فته‌ى قاره‌مانێتی”یان به‌بیرهێناوه و ئاماژه‌یان بۆ ئه‌وه کرد، به دروشمى “به‌رخۆدان ژیانه” تێکۆشان به‌رده‌وامه.\nئێواره‌ى ئه‌مڕۆ له گۆڕستانى شه‌هید هه‌ڵوێست پارتیزان له ڕانیه، یادی هه‌فته‌ی قاره‌مانێتیی کرایه‌وه.\nسه‌ره‌تا ئاماده‌بووان ساتێک وه‌ستان بۆ گیانى پاکی شه‌هیدان، دواتر، شوان به‌کر، ئه‌ندامی ته‌ڤگه‌ری ئازادیی قسه‌ی کرد و وتى: ساڵی ۱۹٨٤ هه‌ڤاڵ عه‌گید و هه‌ڤاڵه‌کانی له به‌رامبه‌ر به ده‌وڵه‌تی فاشیستی تورک یه‌که‌م فیشه‌کیان به ڕووى داگیرکه‌راندا ته‌قاند، ئه‌و شه‌ڕه تاکو ئێستا به‌رده‌وامه.\nئه‌وه‌شى وت: جگه له‌وه به‌رخۆدانی هه‌ڤاڵان خه‌یری دورموش، مه‌زڵوم دۆغان، که‌مال پیر و هه‌ڤاڵانی له زیندانى ئامه‌د بێ وێنه بوو، بۆیه ده‌بێ له هه‌موو کات زیاتر چۆن ئه‌وان دروشمی “به‌رخۆدا ژیانه”یان ده‌وته‌وه ئێستاش ئه‌م دروشمه له به‌رامبه‌ر به دوژمنانی کورد بوترێته‌وه، ده‌بێ له هه‌موو شۆێنه‌کان درێژه به خه‌بات و تێکۆشان و ڕێبازی ئه‌وان بدرێت.\nدواتر ئاسۆ سه‌قز چالاکوانی سیاسی و مه‌ده‌نی ڕۆژهه‌ڵاتی کوردستان قسه‌ى کرد و وتى: خه‌باتی بێوچانی گه‌لی کورد به درێژایی مێژوو سه‌لماندویه‌تی که گه‌لی کورد گه‌لێکی سته‌ملێکراو و مافخوراوه، بۆیه به ده‌رکه‌وتنی ته‌ڤگه‌ری ئازادیی کوردستان و به‌رخۆدانی عه‌گید و مه‌زڵومه‌کان، ئه‌مڕۆ گه‌لی کورد که‌وتۆته قۆناخێک که ده‌وڵه‌تانی زلهێزی ناوچه‌که حیساب بۆ کورد بکه‌ن.\nباسى له‌وه‌ش کرد: به‌ڵام ئه‌وه‌ی جێگه‌ی داخه به‌هۆی په‌رته‌وازه‌یی لایه‌نه سیاسییه‌کان نه‌توانراوه به ته‌واوی بگه‌ینه ئامانجه‌کانمان، بۆیه له کۆتایدا ده‌ڵێم ئێستاش له کوردستان و عه‌فرین ڕێگای مه‌زلوم و عه‌گید و ئارین و ده‌ستیناکان به‌رده‌وامه.\nله کۆتاییدا به دروشمی “شه‌هید نامرن” کۆتایی به یاده‌که هات.\nبزووتنه‌وه‌ی ئازادیی کوردستان هه‌فته‌ی نێوان ٢١ هه‌تا ٢٨ی ئازار، وه‌ک هه‌فته‌ی قاره‌مانێتی پیرۆز ده‌کات، ئه‌م هه‌فته‌یه له ٢١ی ئازارى ١٩٨٢ ده‌ستپێده‌کات، که له‌و ڕۆژه‌دا مه‌زڵوم دۆغان له زیندانی ئامه‌د چالاکی ئه‌نجامدابوو، به جه‌سته‌ى خۆى ئاگرى نه‌ورۆزى له زیندانى ئامه‌د کرده‌وه، هه‌روه‌ها له ٢٨ی ئازارى ١٩٨٦یش مه‌عسوم قورقماز ناسراو به عه‌گید، فه‌رمانداری گه‌ریلاکان شه‌هید بوو.\nعه‌گید یه‌که‌مین فه‌رماندارى گه‌ریلا بوو، که ڕۆژى ١٥ى ئابى ١٩٨٤ یه‌که‌مین فیشه‌کى دژى به ده‌وڵه‌تى تورک ته‌قاند و خه‌باتى چه‌کداریى په‌که‌که ده‌ستیپێکرد.


شەقامی سالم، لە ڕوواوێكی هاتوچۆدا دوو كەس بوونە قوربانی - تۆڕی میدیایی خەڵک\nبەڕێوەبەرایەتی هاتوچۆی سلێمانی ڕایدەگەیەنێت، ڕووداوێكی ھاتووچۆ لەشەقامی سالم دوو برینداری لێكەوتەوە.\nبەڕێوەبەرایەتی هاتوچۆی سلێمانی لە ڕاگەیەنراوێكدا ئاماژە بۆ ئەوە دەكات، پێشنیوەرۆی ئەمڕۆ لە ئەنجامی پێكدادانی دوو ئۆتۆمبێل لەجۆرەكانی دۆج و سەنی تەكسی دوو كەس بریندار بوون.\nئاشكراشیكرد، لە ئێستادا بریندارەكان بۆ نەخۆشخانە گواستراونەتەوە و لێكۆڵینەوە لە ڕووداوەكەش دەستیپێكردووە.\nخەڵک هاتۆچۆی سلێمانی ڕایگەیاند، کە پێنج ئۆتۆمبێل بەهۆی ئەنجامدانی پێشبڕکێ لە شەقامی تاسڵوجە دەستگیرکران، شۆفێرەکانیش ڕووبەڕووی یاسا دەکرێنەوە.…\nخەڵك- بەڕێوەبەرایەتی هاتوچۆی سلێمانی شۆفێران ئاگاداردەكاتەوە كە ڕێگای هەردوو چیای ئەزمەڕ و گۆیژە شیاو نین بۆ هاتوچۆ و داخراون. (زیاتر…)\n17 کانونی دووهەم 2022 1.51 pm\nخەڵك- بەڕێوەبەرایەتی هاتوچۆی سلێمانی ڕایدەگەیەنێت، سەرجەم شۆفێران ئاگادار دەكەیەنەوە بەهۆی بارینی بەفر و لەبارنەبوونی…


شه‌ش سه‌ركرده‌ی داعش كوژران\nفه‌رمانده‌ی پۆلیسی فیدرالی عێراق رای گه‌یاند كه ژماره‌یه‌ك فه‌رمانده‌ی سه‌ربازی داعش كوژراون له‌وانه به‌رپرسی فایلی كیمیایی داعش و دادوه‌ری خوێن و كه‌سێكی نزیكی ئه‌بوبه‌كر به‌غدادی سه‌ركرده‌ی داعش له ئه‌نجلامی بۆردمانه‌كانی به‌ری راستی مووسڵ.\nفه‌ریق شاكر جه‌وده‌ت فه‌رمانده‌ی پۆلیسی فیدراڵی عێراق ئه‌مڕۆ پێنجشه‌م رای گه‌یاند كه له مووشه‌كبارانێك بۆسه‌ر ئامانجه‌كانی داعش له به‌ری راستی شاری مووسڵ توانرا ژماره‌یه‌ك له فه‌رمانده‌كانی داعش بكوژرێن له‌وانه ئه‌بو ئه‌حمه‌د غاز به‌رپرسی فایلی كیمیایی داعش له ناوچه‌ی زه‌نجیلی.\nزیاتر گوتی، هه‌روه‌ها له بۆردمانه‌كاندا عه‌بدوڵا حوسێنی یه‌كێك له فه‌رمانده نزیكه‌كان له ئه‌بوبه‌كر به‌غدادی و خالید عه‌لی وه‌زیری دیوانی زه‌كات و ئه‌بو حوسێن ناسراو دادوه‌ری خوێن له گه‌ڕه‌كی زه‌نجیلی كوژراون.\nروونی كرده‌وه، هه‌روه‌ها هێزه‌كانیان توانوویانه تیرۆریست ئه‌بوبه‌رای داغستانی به‌رپرسی سه‌ربازی داعش و یاریده‌ری ئه‌بو عه‌بدوره‌حمان زوماری له ناوچه‌ی پردی پێنجه‌م له باكوری مووسڵی كۆندا كوژراون.\nئه‌مڕۆ هێزه‌كانی دژه‌تیرۆری عێراق توانیان هه‌ردوو گه‌ڕه‌كی سه‌وره و نه‌سر له به‌ری راستی مووسڵ ئازاد بكه‌نه‌وه.\nله 17ی تشرینی یه‌كه‌می 2016 جه‌نگی ئازادكردنه‌وه‌ی مووسڵ ده‌ستی پێ كرد و تا 24ی كانوونی دووه‌می ئه‌مساڵ توانرا نیوه‌ی چه‌پی شاره‌كه له داعش پاك بكرێته‌وه، له 19ی شوباتیش جه‌نگی ئازادكردنه‌وه‌ی به‌ری راستی شاره‌كه ده‌ستی پێ كرده‌وه و تا ئێسته جه‌نگه‌كه به سه‌ختی به‌رده‌وامه.\nبه‌ری راستی شاری مووسڵ له رووی رووبه‌ره‌وه له به‌ری چه‌پ بچووكتره و 40%ی رووبه‌ری شاره‌كه پێك دێنێت، به‌ڵام له رووی چڕی و ژماره‌ی دانیشتوانه‌وه قه‌له‌باڵغتره و به‌پێی نه‌ته‌وه یه‌كگرتووه‌كان نزیكه‌ی 800 هه‌زار كه‌س له‌و به‌ره‌ی شاره‌كه نیشته‌جێن، له‌و كاته‌ی سه‌رچاوه عێراقییه‌كان باس له 650 هه‌زار كه‌س ده‌كه‌ن.\nسه‌رچاوه: شه‌فه‌ق نیوز\nئه‌م بابه‌ته 667 جار خوێنراوه‌ته‌وه


رێکخەرى گشتى لەبارەى قەوارەى هەرێم و دو ئیدارەییەوە چى بە ئێرانى و ئەمەریکیەکان وت؟\nئەندامێکى ژورى پەیوەندیە دیپلۆماسییەکان ئاشکراى دەکات کە پێش ئەنجامدانى ریفراندۆم لە دو دیداردا، لەگەڵ بەرپرسانى باڵاى ئەمەریکا و ئێران رێکخەرى گشتى دژایەتى بۆ هەر هەڵوێستێک دەربڕیوە کە دژى قەوارەى هەرێم و دو ئیدارەیى بێت.\nشوناس شێرکۆ، ئەندامى ژورى پەیوەندیە دیپلۆماسیەکانى بزوتنەوەى گۆڕان رایدەگەیەنێت؛ پێش روداوەکانی ریفراندۆم عومەرسەید عەلی، رێکخەرى گشتى بزوتنەوەى گۆڕان چاوی کەوت بە قاسم سولەیمانی فەرماندەی فەیلەقی قودس لە سوپای پاسداران، لەو دیداردەدا رێکخەرى گشتى بە توندی دژایەتی خۆی بۆ هەر هەڵوێستێک دەربڕی دژی هەڵوەشانەوەی ئەم هەرێمە و دو ئیدارەی بێت.\nدەشڵێت:"دوای هەفتەیەک لەو دیدارە، برێت مەکگۆرک نوێنەرى سەرۆکى ئەمەریکا لە شەڕى دژى داعش سەردانی گۆڕانی کرد و گۆڕان هەمان پەیامی هەبو".\nبزوتنه‌وه‌ی گۆڕان سه‌ره‌ڕای تێبینی و ره‌خنه تونده‌كانی له چۆنیه‌تی به‌ڕێوه‌چونی هه‌رێمی كوردستان و سیسته‌می فه‌رمانڕه‌وایی، به‌ڵام به‌هیچ شێوه‌یه‌ك له‌گه‌ڵ دو ئیداره‌یی و هه‌ڵوه‌شاندنه‌وه‌ی قه‌واره‌ی هه‌رێم نه‌بوه، ته‌نانه‌ت نه‌یویستوه به لاوازییش نیشان بدرێت.


Home›هەواڵ›ڕۆژهەڵاتی ناوەڕاست›كازمى چى به سه‌رۆك فراكسیۆنه‌كان وتووه له‌باره‌ى تێپه‌ڕاندنى پرۆژه‌یاساى بودجه؟\nئه‌ندامێكى ئه‌نجوومه‌نى نوێنه‌رانى عێراق رایده‌گه‌یه‌نێت: مسته‌فا كازمى به سه‌رۆك فراكسیۆنه‌كانى راگه‌یاندووه، پرۆژه‌یاساى بودجه وه‌ك خۆى تێبپه‌ڕێنن، ده‌شڵێت: “تا ئێستا هه‌ڵوێستى لایه‌نه شیعه‌كان له‌باره‌ى پشكى كورد له بودجه گۆڕانكارى به‌سه‌ردا نه‌هاتووه”.\nشیروان میرزا، ئه‌ندامى ئه‌نجوومه‌نى نوێنه‌رانى عێراق له فراكسیۆنى سه‌وز له‌باره‌ى ناوه‌ڕۆكى كۆبوونه‌وه‌ى مسته‌فا كازمى، سه‌رۆكوه‌زیرانى عێراق له‌گه‌ڵ سه‌رۆكى فراكسیۆنه‌كانى په‌رله‌مان به SNNى راگه‌یاند: “له‌و كۆبوونه‌وه‌یه‌دا سه‌رۆكوه‌زیران به سه‌رۆكى فراكسیۆنه‌كانى راگه‌یاندووه كه پێویسته پرۆژه‌یاساى بودجه وه‌ك خۆى تێبپه‌ڕێنرێت”.\nله‌باره‌ى ئه‌وه‌ى هه‌ڵوێستى لایه‌نه شیعه‌كان به‌رامبه‌ر پشكى كورد چۆنه، ئایا تاوه‌كو ئێستا وه‌ك رابردوو سوورن له‌سه‌ر ئه‌وه‌ى پشكى كورد تێنه‌په‌ڕێنرێت وه‌ك ئه‌وه‌ى دانراوه، شیروان میرزا وتیشى: “ئه‌مڕۆ خوێندنه‌وه‌ى یه‌كه‌م بۆ پرۆژه‌یاساى بودجه كرا، رۆژى دووشه‌ممه‌ش خوێندنه‌وه‌ى دووه‌مى بۆ ده‌كرێت، دواى ئه‌وه ده‌رده‌كه‌وێت كه هه‌ڵوێستیان وه‌ك رابردووه یاخود نا، تا ئێستاش هه‌ڵوێستیان گۆڕانكارى به‌سه‌ردا نه‌هاتووه، چونكه شه‌ڕى راسته‌قینه‌ى بودجه له‌دواى خوێندنه‌وه‌ى دووه‌م ده‌ستپێده‌كات”.\nئه‌وه‌شى خسته‌ڕوو: “تێپه‌ڕاندنى ئه‌و ماددانه‌ى كه په‌یوه‌سته به پشكى كورد له پرۆژه‌یاساى بودجه پێویستى به جوڵه و هه‌وڵێكى سیاسى گه‌وره هه‌یه له‌پاڵ ئه‌و هه‌وڵه‌ى كه شاندى باڵاى هه‌رێم له‌وباره‌یه‌وه دایان و توانیا له‌سه‌رى بگه‌نه رێككه‌وتن”.\nهه‌ر له‌و باره‌یه‌وه ئه‌مڕۆ جه‌مال كۆچه‌ر، ئه‌ندامى لیژنه‌ى دارایی له په‌رله‌مانى عێراق رایگه‌یاند: “راسته مسته‌فا كازمى به سه‌رۆكى فراكسیۆنه‌كانى راگه‌یاندووه كه پێویسته بودجه وه‌ك ئه‌وه‌ى هه‌یه تێبپه‌ڕێنرێت، به‌ڵام به دڵنیاییه‌وه ئه‌وه روونادات، چونكه له په‌رله‌مان و ئێمه وه‌ك لیژنه‌ى دارایی ده‌سه‌ڵاتى چاكسازیمان هه‌یه و ده‌ستكارى چه‌ندین مادده ده‌كه‌ین و كه‌م و زیادى بۆ ده‌كه‌ین”.\nئێران بەنیازە پشكنه‌ره نێوده‌وڵه‌تییه‌كانی وزه‌ی ئه‌تۆم لە وڵاتەکەی دەربکات\nقوباد تاڵەبانی: رۆتین كە‌مبكرێتە‌وە و لە‌پێناو چالاكتركردنی جموجۆڵی بازرگانی ئاسانكاری بۆ بازرگانان بكرێت


.:: پینوس ::. - جل و‌به‌رگ و نه‌وروزی\nدسته : کوردی دوشنبه، 12 اسفند ماه، 1392 بازديد : 1842 بار\nشاهۆ واتش:سه‌عات یه‌رێ بێدێ په‌ی کوجیێ.\nمن وئارمان وهێمن ودیارواتما:خاسامه‌یمێ. هیوای واتش:ئارۆ من مه‌تاوو به‌و،واتما:دیسانۆ چی\nزاروڵه‌کێ گردسه‌رو یاگه‌کاشاوه نیشتێره، مامۆساکه‌یچمائاما.مامۆساخه‌ریک و وانه‌واته‌ی بی. به‌ڵام من هه‌رفکرو قسه‌کاوهیوایه‌نه بینی. ئاواته وازبینی تاته‌م پێسه‌وتاته‌وئاذی ده‌وڵه‌مه‌ن بیێ،هه‌رچیم واتێ په‌یم ئه‌سابیه‌ش.چی فکرانه بینی، مامۆساکه‌یماچڵاکنان یه‌ره،واتش: کۆساڵان ئینای چکۆ؟ئه‌جۆهۆشت نیالاو وانه‌که‌یه‌و؟\nته‌قه‌و به‌ریم دا،ئه‌ذێم به‌ره‌که‌ش که‌رده‌و،سڵامم که‌رد.جوابش دانیه‌و واتش:خێر به‌یه‌و روڵه‌گیان. خه‌برات و وانگه‌ی. هیچم نه‌وات و،لوانی نیشتانیه‌ره.ئه‌ذیم نانش حازر که‌رده بێ.لوانی ده‌سێم شورتێ،یاڕڕی ئه‌ذێم دا،سفره‌که‌م یاواره ،هه‌وه‌ڕه‌کێم ئاوردێ سه‌رو سفره‌ی.گه‌ره کم بێ باسۆجل وپاڵا ئه‌سای که‌روو.به‌ڵام وه‌رو وێمه‌ره واتم،هیچ نه‌واچوخاسته‌را.تاته‌م یه‌رێ مانگێن سه‌رۆ کاریه‌وبه‌رشاکه‌رده‌ن،هه‌رمانه‌ش په‌ی مه‌بۆ.دوێ روێ کارش په‌ی بۆ،یه‌رێ روه په‌یش مه‌بۆ.\nدلێ ئی فکرانه بینی ئه‌ذێم وات: کۆساڵان گیان چاشته‌کێت وه‌ره تاسه‌رده نه‌بیێنه‌و.چێشتائه‌جۆ که‌شتیت غه‌رقێ بیێنێ.مامۆساکه‌یتاکۆشته‌نی، چه‌نی زاروڵا گژیانی.واتم: نائه‌ذاگیان هیچ نه‌بیه‌ن ،هیچ نه‌واچو خاسته‌را.\nبێ ده‌نگ بیانی وهیچم نه‌وات. فکرێو که‌وته‌نه مه‌ژگم.مشو وێم کارێو که‌رووئانیمه‌ڕوه نزیانیه‌ره . وه‌رو وێمه‌ره واتم: بانامێوکه‌ردیمێ. کاغه‌زوقه‌ڵمێوم ئاوردو ده‌سم که‌رد نویسته‌ی ، باس و وێم و،تاته‌یم و،یانه‌یما،هه‌رچی ئاما مه‌ژگمه ره نویستم. ئاخرشه‌و نویستم، مامۆسا گیان به‌شکوم ره‌ێوه‌ماپه‌ی بێزیه‌و.\nنیمه ڕو تاته‌م ئاماوه په‌ی یانه‌ی.چڕیانیش. به ته‌رسیه‌و واتم: به‌ڵێ تاته گیان.تاتیم وات پاوئانه یه هه‌شت ساڵێتا،به‌ڵام پاسه دیارا فره‌ژیره‌نی . مامۆساکه‌تا تارێفێت که‌رێ. دماوه باسوو نامه که‌یش که‌ردنۆیسته‌بێم. تاته‌یم درێژه‌ش په‌نه داو واتش: مامۆساکه‌یتا واته‌ن چه‌نی ئاغه‌ی موحه‌مه‌دی ساحیبو کارخانه‌و ئاردوه‌ش که‌رده‌ی قسێم که‌ردێنێ،واته‌نش به‌ێو په‌ی لایم تاهه‌رمانێوه‌ش په‌ی بێزووه.کۆچیۆزه‌ریچش دانی په‌نه‌واتش:په‌ی نه‌وروزی جلێ وپاڵێ تازێ پسانه په‌ی کۆساڵانی. هه‌ر وه‌ختێۆ زه‌ر که‌وت ده‌ست مذه‌یمه‌و په‌نه. ئانامه‌یچشه دانی،ده‌وش به تۆ.\nنامه‌که‌م گێرت و وازم که‌رد. مامۆسای نویسته‌بێش: قه‌ذرو ئه‌ذاو تاته‌یت بزانه، ئیحترامشاگێره،جه‌کارو بارویانه‌یه‌نه یاڕڕیشاده. ده‌رسه‌کات خاس بوانه.ئه‌گه‌ر گه‌رکتاجه دماڕونه بارودوخت فاڕیو، مشیو هه‌رئیسه خاس ده‌رسه کات وانی،تاوه‌ختێوگه‌وره بیه‌ی بتاوی یاوی پا چێوا گه‌ره‌کێته‌نێ.\nارسال شده در مورخه : دوشنبه، 12 اسفند ماه، 1392 توسط admin3\nميرزا محمود دوريسانی شاعر و تاریخ نويس [ دوشنبه، 10 مهر ماه، 1391 ] 4292 مشاهده\nئی حه‌قه پا حه‌قێ [ سه شنبه، 16 آبان ماه، 1391 ] 5109 مشاهده\nداستانۆ دڤه براڵه‌ی [ دوشنبه، 19 خرداد ماه، 1393 ] 2016 مشاهده


سینا؛ سوپای میسر كوژرانی دەیان توندڕەوی راگەیاند – پەڕە 27 – Knwe.org\nسەرەکی » هاوپۆل نەکراو » سینا؛ سوپای میسر كوژرانی دەیان توندڕەوی راگەیاندپەڕە 27\nسینا؛ سوپای میسر كوژرانی دەیان توندڕەوی راگەیاند\nدوێنێ سوپای میسر لە بەیاننامەیەكدا رایگەیاند: لەمیانی ئۆپەراسیۆنە سەربازییەكانیاندا لە ناوچەی سینا لە باكووری خۆرهەڵاتی وڵاتەكەیان، 89 توندڕەویان كوشتووە.\nوتەبێژی هێزە چەكدارەكانی میسر ئاماژەی بەوەداوە «لە ماوەی رابردوودا، هێزەكانیان ژمارەیەك هێرشی كردۆتە سەر مۆڵگەی توندڕەوەكان لە چەند شوێنێكی ناوچەی سینا لە باكووری خۆرهەڵاتی میسر و لە ئەنجامدا 8 چەكداری توندڕەویان كوشتووە».\nئاماژەی بەوەشكردووە: هەر لە هەڵمەتەكانیاندا، هێزە سەربازییەكانی میسر دەستیان بەسەر بڕێكی زۆر لە چەك و تەقەمەنی و بۆمبی چێنراودا گرتووە و 13 تونێلیشیان دۆزیوەتەوە و رووخاندووە، كە توندڕەوەكان بۆ پەڕینەوە بۆ باكووری سینا بەكاریانهێناوە.\nلە مانگی شوباتی 2018وە، هێزە ئەمنییەكانی میسر هەڵمەتێكی سەربازیی بەرفراوانیان لە دژی گروپە توندڕەوەكان دەستپێكردووە و بەپێی ئامارەكانی سوپای ئەو وڵاتەش، لەو هەڵمەتانەدا هەزاران چەكداری توندڕەو كوژراون.\nکەلار، کردنەوەی پیشانگەی شێوەکاری دڵشاد کوێستانی\nپارێزگای نەینەوا داوای بە هاناوەچوون دەكات


چەند زانیارییەک لەبارەی کاندیدە کوردەکەی عەبادی ئاشکرا دەبێت - باسنیوز\nچەند زانیارییەک لەبارەی کاندیدە کوردەکەی عەبادی ئاشکرا دەبێت\nبە پێویستی دەزانێ کورد دەستبەرداری مافە نەتەوەییەکانی بێت\nچەند زانیارییەک لەبارەی کاندیدە کوردەکەی ھاوپەیمانییەکەی سەرۆک وەزیرانی عێراق، ئاشکرا دەبێت.\nجەرجیس محەمەد حەسەنی ناسراو بە جەرجیس گوڵیزادە، کە پزیشکێکی ڤیتێرنەرییە، لە ساڵی ١٩٥٩ لە گەرمیان لە دایک بووە و زۆربەی ژیانی لە ھەولێر بەسەر بردووە.\nجەرجیس گوڵیزادە، کە یەکێکە لە کاندیدە کوردەکانی ھاوپەیمانیی نەسر، بەردەوام لە ماڵپەڕ و میدیا عێراقییەکان وتار و لێدوان دژ بە مافە سیاسیی و نەتەوەییەکانی گەلی کوردستان بڵاو دەکاتەوە و خۆی بە کەسێکی عێراقی دادەنێت.\nنەسر ھاوپەیمانییەکی عێراقییە و بەشداریی ھەڵبژاردنی پەرلەمانی عێراق دەکات. حەیدەر عەبادیی سەرۆک وەزیرانی عێراق سەرۆکایەتی دەکات.\nلە سەروبەندی ریفراندۆمی سەربەخۆیی کوردستاندا، کە لە ٢٥ـی ئەیلوولی ٢٠١٧ ئەنجام درا و تێیدا رێژەی زیاتر لە %٩٢ـی بەشداربووان دەنگیان بە سەربەخۆیی کوردستان دا، ئەو کاندیدە کوردەی ھاوپەیمانیی نەسر بەردەوام لە میدیا عێراقییەکان بە گاڵتەوە باسی ئەو ھەوڵەی سەربەخۆیی کوردستانی دەکرد.\nجەرجیس محەمەد حەسەن، کە سەردەمێک یەکێک بوو لە کەسایەتییە نزیکەکان لە کۆسرەت رەسوڵ عەلیی جێگری یەکەمی سکرتێری گشتیی یەکێتیی نیشتمانیی کوردستان، بە ھەفتەنامەیەکی سلێمانی راگەیاندووە، کە چەندین جار لەسەر ھەڵوێستەکانی دژی ھەرێمی کوردستان، لەلایەن نوری مالیکی، عەمار حەکیم و حەیدەر عەبادی دەستخۆشی لێ کراوە.\nئەو کاندیدە جەختی لەوە کردووەتەوە، کە پێویستە کورد دەستبەرداری مافە نەتەوەییەکانی بێت و خۆی بە عێراقی بزانێت و رەخنەش لە حکوومەتی عێراق دەگرێت، کە رێگریی لە فرۆشتنی نەوتی کوردستان نەکردووە.


پۆلیسی عێراق لە کوشتنی گوندنشینانی دیالە دەکۆڵێتەوە\nبەرپرسانی ئەمنیی عێراق لە 2 حوزەیران سەردانی دیمەنی تیرۆرکردنێك دەکەن لە گوندی ئەبو خەنزیری دیالە کە تێیدا سێ پیاو لە یەك خێزان کوژرابوون. [خاوەنی وێنە: پەرلەمانتاری عێراقی غەیدا کەمبەش]\nپۆلیسی عێراق لێکۆڵینەوە لە تیرۆرکردنی سێ پیاو دەکەن لە یەك خێزان رۆژی شەممە (1 حوزەیران) لە گوندی ئەبو خەنزیری ناحیەی ئەبو سەیدای پارێزگای دیالە، وتەبێژێکی پۆلیس وتی.\nرووداوەکە بۆتە هۆی کاردانەوەی تووڕەی بەرپرسانی عێراق له ناوچەکە و یاساناسان، کە "ئەندامانی میلیشیا چەکدارەکانیان" تۆمەتبارکرد بە دەست هەبوون لە تیرۆركردنەکاندا.\nوتەبێژی پۆلیسی دیالە عەقید غالیب عەتیە بە دیارونای وت سەرکردە ئەمنییەکان هەنگاویان ناوە بۆ دڵنیاکردنەوەی خەڵکی ناوچەکە دوای تیرۆركردنەکان.\nوتی فەرماندەیی پۆلیس لێکۆڵینەوەیەکی چڕوپڕی دەستپێکردووە لە رووداوەکە، کە لەلایەن تیمێکی تایبەتمەندەوە ئەنجامدەدرێت، بۆ دۆزینەوەی ئەوەی کێ لەپشتیانەوە بووە و دەستنیشانکردن و رادەستکردنی ئەنجامدەران.\nعەتیە بەڵێنیدا: "هاوڵاتیان بەمزوانە زانیارییان پێدەدرێت دەربارەی وردەکارییەکانی ئەم تاوانە و تاوانی هاوشێوە لە رابردوودا."\nئاماژەیکرد بەوەی پۆلیسی دیالە و فەرماندەیی ئۆپەراسیۆنەکان و فیرقەی 5ی سوپا زنجیرەیەك رێکاریان گرتۆته‌به‌ر هاوکات بە لێکۆڵینەوەکە.\nئەمانه‌ش جێگرتنەوەی یەکە ئەمنیەکان لەخۆدەگرن کە بەرپرسن لە پاراستنی گوندەکە لەگەڵ زیادکردنی ئامادەیی سەرباز لە ناوچەکە، جگه له لێپرسینەوە لەو کەسانەی لە بازگەکە کاریان کردووە.\nبەگوێرەی راپۆرتە رۆژنامەوانییەکان، دانیشتوانی گوندەکە وتیان چەکدارەکان بە ئۆتۆمبیل بەنێو بازگەکەدا هاتن، هێرشیانکردە سەر قوربانیەکان لە دوکانەکەیاندا لە ناوبازاڕ و رۆیشتن، بەبێئەوەی بوەستێنرێن کە بە بازگەکەدا گەڕانەوە.\nکپکردنەوەی ناکۆکی تائیفی\nعەتیە وتی دۆخی گوندەکە "ئارام و سەقامگیر و کۆنترۆڵکراوە".\nوتی رۆژێك پێش ئەوەی گوندنشینەکانی ئەبو خەنزیر بکوژرێن، سێ کەسی دیکە، لەنێویاندا ئەندامێکی هێزە ئەمنییەکان، لە گوندی هاوسێی مەحولە تیرۆرکران.\nعەتیە وتی لایەنانی شاراوە کە دەیانەوێت ناکۆکی تائیفی لەنێوان خەڵکی ئەو دوو گوندەدا دروستبکەن لەپشت کوشتنەکانەوەن.\nوتیشی: "پێشتر هەوڵی لەمشێوەیە بۆ نانەوەی ئاژاوە هەبووە، به‌تایبه‌تی لەنێوان دانیشتوانی شارۆچکەکانی موخەیسە و کەرمەدا، بەڵام شکستیان پێهێنراوە بەهۆی سووربوونی خەڵك و ویستیان بۆ پێکەوە ژیان."\nوتی دانیشتوانی ئەم ناوچانە دەیانەوێت "دڵنیابن لەوەی پارێزگاکەیان بە سەقامگیری ماوەتەوە" و جەختیکردەوە لەوەی ئەوان "رێگە نادەن [بە گروپە چەکدارەکان] بۆ پێشێلکردنی ئاسایشی هاوڵاتیان و هەڕەشەکردن لە ژیانیان".\nوتیشی بەهۆی ئەم رووداوەوە هیچ دانیشتوویەکی ئەبو خەنزیر ئاوارە نەبووە و دەنگۆ و قسەڵۆکی سەر تۆڕە کۆمەڵاتیەکانی رەتکردەوە دەربارەی هەڵاتنی بەکۆمەڵ لە گوندەکە.\nهه‌روه‌ها وتی: "دووبارەی دەکەینەوە کە ئەو زانیارییە بەتەواوی ساختەیە و لەوکاتەوەی تاوانەكه روویداوە تا ئێستا یەك حاڵەتی ئاوارەیی رووینەداوە."


نەتەوە یەکگرتووەکان لە چالاکییەکانی ڕژێمی تورکیا نیگەرانە – بزاڤی خزمەت\nنەتەوە یەکگرتووەکان لە چالاکییەکانی ڕژێمی تورکیا نیگەرانە\nئاژانسی هەواڵی دەچلاندفەنک (Deutschlandfunk)، ڕاپۆرتێکی شیکاری فراوانی سەبارەت بە ئۆپەراسیۆنەکانی ڕژێمەکەی ئێردۆغان لە دەرەوەی تورکیا بۆ ڕفاندنی هاوڵاتیانی ئۆپۆزسیۆنی وڵاتەکەی، بڵاوکردەوە و تێیدا جەختی لەسەر ئەوە کردەوە کە پێویستە کۆمەڵگەی نێودەوڵەتی کاردانەوەی جدیتری هەبێت بەرامبەر بەو جۆرە کار و چالاکییانەی ڕژێمەکەی ئێردۆغان.\nناوەرۆکی ڕاپۆرتە شیکارییەکە بەم شێوەیەیە:\nحکومەتی بیلاڕوس کاتێک لە مانگی ئایاری ئەمساڵ لە پێناو دەستگیرکردنی ئەندامێکی ئۆپۆزسیۆنی وڵاتەکەی فڕۆکەیەکی بەناچاری لە فڕۆکەخانەی مینسک دابەزاند، وڵاتانی ئەوروپا کاردانەوەی زۆر توندیان هەبوو. ئیدانەی ئەو کارەی حکومەتی بیلاڕوسیان کرد و سزایان بەسەردا سەپاند. بەڵام ئەمە لە کاتێکدایە کە ڕژێمی بیلاڕوس تاکە وڵات نییە کە لەودیوی سنوورەکانیەوە ئۆپۆزسیۆنی وڵاتەکەی دەستگیر بکات. تورکیا لە ماوەی ٥ ساڵ ڕابردوودا زیاتر لە ١٠٠ ئۆپۆزسیۆنی وڵاتەکەی لە دەرەوەی وڵات ڕفاندووە و بە زۆر ڕەوانەی تورکیای کردوونەتەوە.\nفشاری حکومەتە زۆردارەکان لەسەر ئۆپۆزسیۆنی وڵاتەکانیان لە دەرەوەی وڵات سەرچاوەی نیگەرانییە بۆ ڕێکخراوی نەتەوە یەکگرتووەکان. ساڵی ڕابردوو بڕیاردەرە تایبەتیەکانی ڕێکخراوی نەتەوە یەکگرتووەکان سەبارەت بە مافەکانی مرۆڤ و ڕفاندن و ئەشکەنجەدان، نامەیەکی هاوبەشیان سەبارەت بە ڕووداوەکانی ڕفاندنی کەسانی ئۆپۆزسیۆن لە دەرەوەی تورکیا ئاراستەی حکومەتی کرد و لە نامەکەدا ڕایانگەیاند:\n“زانیاریمان بەدەست گەیشتووە سەبارەت بەوەی حکومەتی تورکیا لە دەرەوەی سنوورەکانی وڵاتەکەی بە شێوەیەکی نایاسایی هاوڵاتیانی ئۆپۆزسیۆنی وڵاتەکەی دەڕفێنێتو دواتر بە زۆر ڕەوانەی تورکیایان دەکاتەوە. هەتا ئێستا زیاتر لە ١٠٠ ئەندامی بزاڤی خزمەت یان ڕفێندراون یاخود لە چوارچێوەی ئۆپەراسیۆنی نهێنی دەزگای هەواڵگریدا دەستگیرکراون و دواتر بە شێوەیەکی نایاسایی ڕەوانەی تورکیا کراونەتەوە. ئەو کەسانەی دوای ئەوەی ڕفێندراون بە چەندین شێوەیە ئەشکەنجە دراون بۆ ئەوەی بە زۆر دانپێدانیان لێوەربگیرێت سەبارەت بە شتێک کە ئەنجامیان نەداوە.”\n“حکومەتی تورکیا بە ئاشكرا ئەو کار و چالاکییە نایاساییانە لە ڕێگەی میدیای فەرمی وڵاتەکەیەوە بڵاودەکاتەوە. ئەوەش بارودۆخێکی نامۆیە لە جیهاندا: ڕژێمەکەی ئێردۆغان تاکە وڵاتە لە جیهاندا کە بە ئاشکرا شانازی بە ڕووداوی ڕفاندنەوەکانیانەوە بکەنە”.\nپرۆژەی "چیرۆکەکانی ئومێد" لە ٢ هەزار پەنابەری منداڵەوە\nژنێک سەرەڕای نەخۆشی دڵ و شێرپەنجەی مێشک لە تورکیا دەستگیرکرا


وەزارەتی پەروەردەی عێراق ڕایگەیاند، پلانیان هەیە بۆ ساڵی خوێندنی داهاتوو، دەوامی پۆلەکانی بنەڕەتی (بازنەی یەکەم) بەشێوەیەکی چڕ دەست پێ بکەنەوە، ڕاشیگەیاند "دەسپێکی ساڵی نوێی خوێندن لەمانگی تشرینی یەکەمی داهاتوودا دەبێت".\nفەلاح قەیسی، بریکاری وەزارەتەکە (18ی حوزەیرانی 2021) لە میانەی بەشداریکردنی لەبەرنامەیەکی کەناڵی"عێراقییە"ی فەرمی ڕایگەیاند "پلانمان هەیە ساڵی داهاتوو بەشێوەیەکی چڕ پۆلەکانی بازنەی یەکەمی بنەڕەتی قەرەبوو بکەینەوە".\nوتیشی"قەرەبووە کردنەوەکە بەچڕکردنەوەی مەنهەجەکانی خوێندن و زیادکردنی کاتژمێر و ڕۆژانی دەوام دەبێت".\nقەیسی، ئاماژەی بەوەش کرد "بریارە دەسپێکی دەوامی ساڵی نوێی خوێندن لەمانگی تشرینی یەکەمدا بێت و دەستەی کارگێری و مامۆستایانیش لەناوەڕاستی مانگی ئەیلولی داهاتوودا لە قوتابخانەکاندا دەست بەکار بن".\nبەرپرسەکەی وەزارەتی پەروەردەی عێراق لەبارەی پلە بەرزکردنەوەی مامۆستایان و یەکسانکردنی بڕوانامەکان، وتویەتی "وەزارەتی پەروەردە بەدەىست تەرخانکردنی بودجەی پێویستەوە لەبودجەی ساڵی 2021 دەناڵێنێت، پارەی پێویست بۆ ئەو پرۆسەیە تەرخان نەکراوە".


بەرەوکوی — Christian Peacemaker Teams - Iraqi Kurdistan\nلەبەرواری ١٩-٢-٢٠١٦ س پ ت وەک ریکخراویکی نیودەولەتی بۆ مافەکانی مرۆڤ لەگەل جەند راهینەریک و اندامانی راهینراو سەبارەت بە بارودوخی ئیستای هەریم وموجەی فەرمانبەران بە ناوی هەتاکەی بەرەو کوی هەلسا بە ئەنجام دانی نمایش کردنی شانۆ گەریەک بەمەستی هاوبەشی و یارمەتی چاکردنی بارودۆخەکە و کە گروپەکە ویستی لە رێی ئەم چالاکیەوە دۆخی ئێستای هەرێم پیشان بدات و هانی دەسالات داران بدات بۆ ئەوەی گوێ لە دەنگی خەڵک بگرێت وە هاوبەشی لەگەڵ خەلک بکات بە رێگایەکی ێاشتیانە بۆ بەدەست هێنانی مافەکانیان لە ڕووی سیاسی وئابوری.کە نزیکەی شەش مانگ بوو موچەیان وەرنەگرتبوو .\nئەمە دوو ئامانجی سەرەکی هەبوو لەلایەکەوە چالاکیەکی ئەزموونداربوخۆ راهێنانووامدەکاری بۆ داهاتوو لەلایەکی تریشەوە بلاوو کردنەوەی بیری ناتوندووتیژی و خەباتی مەدەنی بۆ بەدەست هێنانی مافی خەڵک .بۆ ئەوەی بتوانن بە شێوازێکی رێکوپێک بەرگری لە دۆزیرەوای خەڵک بکرێت .\nلەڕووی ئامادەکاری و ڕێکخستنی ئەو چالاکیەوە بە آێوازێکی ڕێک وپێک ڕۆڵوکارەکان دابەشکران کە ١٠ ئەندامی راهێنانەکە دابەشبوون بەسەر سێ گرووپ دا پێک هاتبوون لە گرووپی سینارۆو گرووپی سکۆپ و میدیا .\nگرووپی میدیا هەڵسا بە ئامەدەکردنی پلانیکی دارێژراو کە خۆی ئەبینەوەلە دانانی ئەکاونتی فەیسبووک و سندوقی خێر بۆ هکومەت وە کارکردنی تەواوی کارمەندان و پێنەدانی نوچە لەلایەن هکومەتەوە پییان وە گروپی لۆجیستی هەڵسا بە ئامەدەکردنی پێداویستەکانی شانۆگەریەکە لە ڕووی مادی ووە نوسینی ئەو پۆستەروو نوسینەکان لەسەر پۆستەرو کاخەزەوو هتد وە گرووپی میدیاش هەڵسان بە ئەرکی خۆیان وەکو ئاگادارکردنەوەی میدیاکان وەکو تەلەڤیزۆنو رادیۆ و وە ناردنی چالاکیەکە بۆ ویب سایتەکان .\nبریار بوو شانۆگەریەکە لە پارکی ئازادی پێشکەش بکریت بەلام بە بیانووی نالەباری باروودۆخی ئەمنی ئاسایش ڕێگای نەدا لەناو پارکی ئازادی پێشکەش بکرێت کە تیمە راهێنانەکە ئەیویست راستەوخۆلەناوخەڵک بەشداری لەگەڵ کێشەکانیان بکات.\nبەکوتریدەتوانین ئامانجی شانۆگەریەکە لەمانەدا کورت کەینەوە :\n١-دابەشکردنی ڕۆڵ بەشێوەی گرووپ\n٢-دەبڕینی ناڕەزایی بە شێوازی ئاشتیانە و ناتوندووتیژی .\n٣-خۆراهێنان بە شێوازی ناتوندووتیژیانە بەپیی سیاسەت و پڕنسیپەکانی س پ ت کە باوەڕی پێیەتی .\n٤-بانگاوازیکی هاوبەش و ناتوندووتیژانەیە بۆ هکومەت و دەسەلات داران کە گوێ لە داوای خەڵک بگرن .\nکارێکی وەها هەوڵێکی کاریگەرە بۆ بڵاو کردنەوەی کلتوری ناتوندوو تیژی ی خۆشەویستی بۆ نیشتیمان و گەل .\nCPT Iraqi Kurdistan March 15, 2016 Comment\nسیدەکان لە ژێر پاڵەپەستۆی ململانێکانی سنوردا\nCPT Iraqi Kurdistan July 4, 2016\nCPT Iraqi Kurdistan October 29, 2015 kurdish


حكومەتی بەشار ئەسەد 90 جار كەڵكی لە گازی ژەهراوی وەرگرتووە – زاگرۆس پۆست\nماڵەوە / جیهان / حكومەتی بەشار ئەسەد 90 جار كەڵكی لە گازی ژەهراوی وەرگرتووە\nحكومەتی بەشار ئەسەد 90 جار كەڵكی لە گازی ژەهراوی وەرگرتووە\nدوو شه‌ممه 20 نیسان 2015\tجیهان, هەواڵ 86 جار خوێنراوه‌ته‌وه\nحكومەتی بەشار ئەسەد بە شێوەی بەردەوام پێشێلكاری مافی مرۆڤ كردووە و لە ماوەی ئەم چەند ساڵەداد 90 جار لە چەكی كۆمەڵكوژ و ژەهراوی كەڵكی وەرگرتووە.\nلەم پەیوەندییەدا چاوەدێرانی مافی مرۆڤی سوریە رایانگەیاندووە، بڕیارنامەی یاسای قەدەغە كردنی چەك‌وچۆڵی كۆمەڵكوژی كە لەلایەن شۆرای ئەمنییەتەوە پەسند كراوە و بڕیار بووە كە چەك‌وچۆڵی بەشار ئەسەد كۆكرێتەوە و بەكاری نەهێنێت، بەڵام حكومەتی بەشار ئەسەد بە شێوەی بەردەوام یاسا قەدەغەكراوەكان، بەرامبەر بە بەكارهێنانی گازە ژەهراوییەكان و چەك‌وچۆڵی كۆمەڵكوژی پێشێل دەكات.\nراپۆرتەكان دەرخەری ئەوەن كە حكومەتی بەشار ئەسەد ئەو ناوچانەی كە لەژێر دەسەڵاتی گرووپی ئۆپۆزیسیۆنە بە بۆمبی بۆشكەیی و ژەهراوی بومباران دەكات.\nهەروەها چاودێرانی مافی مرۆڤی سوریە رایانگەیاندووە، لە ماوەی دوو ساڵی رابردوودا رێژیمی بەشار ئەسەد زیاتر لە 50 جار بڕیارنامەی شۆڕای ئەمنییەتی پێشێل كردووە و زیاتر لە 300 هەزار كەس بریندار بوونە كە 13 منداڵ گیانیان لە دەست داوە.\nپێشتریش حكومەتی بەشار ئەسەد چەندین جار كەڵكی لە گازە ژەهراوییەكان وەرگرتبوو كە حكومەتی ئێرانیش لەو جەنایەتەدا هاوكاریی بەشار ئەسەدی كردبوو.\nهەر لەو پەیوەندییەدا دوای تێپەڕبوونی 4 ساڵ لە دەستپێكی شەڕی نێوخۆیی سوریە، ویلایەتە یەكگرتووەكانی ئامریكا جەختی كردووەتەوە بەرەنگاربوونەوە دژی داعش لە سوریە بێ ئاكام ماوەتەوە و هۆكاری ئەوەشی بۆ سیاسەتی پشتی پەردەی حكومەتی ئەسەد گەڕاندووەتەوە و رایگەیاند، لەمە بەدواوە بەدوای ئەوەیە كە بارودۆخەكە لە سوریە بگۆڕێت و لەسەر كار لابردنی ئەسەد ستراتیژی تازەی ئەو وڵاتە پێك دێنێت.\nرێكخراوی نەتەوە یەكگرتووەكان بەراوردی كردووە كە نزیك بە 200 هەزار كەس لە ماوەی 4 ساڵی رابردوودا كوژراون و نزیك بە 11 میلیۆن خەڵكی سوریە واتا نیوەی دانیشتووانی ئەو وڵاتە بەناچار ماڵ و سامانەكانیان بەجێ هێشتووە.\nهەروەها بەپێی ئامارە تۆماركراوەكانی ناوەندی تۆماركردنی حاڵەتەكانی توندوتیژی لە سووریە و چاودێرانی مافی مرۆڤی سووریە، لانیكەم 85 هەزار سووری بەشێوی سەرەڕۆیانە لەلایەن رێژیمی بەشار ئەسەد لە ماوەی چوار ساڵی رابردوودا دەستبەسەر كراون و ئێستاكە لە زیندانەكان لە دۆخێكی نالەباردا دەژین.\nهەروەها لە سەرەتای شەڕی نێوخۆیی سوریەوە تا ئێستا 2 هەزار و 600 كەس بێ سەروشوێن كەوتوون و هێشتا چارەنووسیان نادیارە.


دیارده‌ى خه‌ته‌نه‌كردنى مێینه له ده‌ڤه‌رى راپه‌ڕیندا روو له زیادبوونه - باسنیوز\nدیارده‌ى خه‌ته‌نه‌كردنى مێینه له ده‌ڤه‌رى راپه‌ڕیندا روو له زیادبوونه\n12/09/2017 - 08:57\nله ساڵانى رابردوودا خه‌ته‌نه‌كردنى ره‌گه‌زى مێینه له زۆربه‌ى ناوچه‌كان ببوو به داب و نه‌ریتێكى دیار و به‌رچاو، به‌ڵام ئێستا له زۆربه‌ى ناوچه‌كان كه‌مى كردووه، جیا له ده‌ڤه‌رى پشده‌ر كه له ماوه‌ى چوار مانگى سه‌ره‌تاى ئه‌مساڵدا تازه‌ترین ئامارى خه‌ته‌نه‌كردنى كچانى ده‌ڤه‌رى راپه‌ڕین، كه له سه‌ردانێكى مه‌یدانیى رێكخراوى ئه‌له‌ند دژى خه‌ته‌نه‌كردنى مێینه، بۆ زیاتر له 250 گوند و ناحیه‌ى دەوروبه‌رى بیتوێن و پشده‌ر كراوه، به‌پێى ئه‌م ئاماره، له %97 كچه‌كانى ئه‌م دەڤەره خه‌ته‌نه‌كراون و ئێستاش ده‌كرێن و ئه‌وانه‌ش تا ئێستا كراون، زیاتر له‌نێوان ته‌مه‌نى 18 بۆ 30 ساڵی دان.\nله‌م باره‌یه‌وه ساوێن محەمەد، شاره‌زا له بوارى پزیشكیى ژناندا ده‌رباره‌ى زیانەكانى خه‌ته‌نه‌كردنى مێینه به (باس)ى راگه‌یاند: "خه‌ته‌نه‌كردن زیانى دەروونى و كۆمه‌ڵایه‌تى و جه‌سته‌یى لێ ده‌كه‌وێته‌وه، له‌وانه ئێش و ئازارێكى زۆر و تووڕه‌یى و خوێنبه‌ربوون و هەوکردن و تەشەنەكردنی برین به‌هۆى به‌كارهێنانى ئامێرى ناته‌ندروست و ناپاك، هه‌روه‌ها سارد و سڕى له په‌یوه‌ندیى خێزانیدا كه ئەمه‌ش په‌یوه‌ندیى خێزانه‌كان به‌ره‌و كاڵبوونه‌وه و زۆر جاریش به جیابوونه‌وه كۆتایى دێت و ژن ده‌بێته قوربانیى ده‌ستى ئه‌م دابونه‌ریته و هۆكارێكیشه بۆ زیادبوونى فره‌ژنیى له كۆمه‌ڵگه‌ى كوردیدا".\nخه‌ته‌نه‌كردن له كۆمه‌ڵگایه‌كى نه‌ریت‌سالاریدا ئه‌نجام ده‌درێت و دیارده‌یه‌كه ره‌گ و ریشه‌یه‌كى كۆنى هه‌یه، بۆیه پێویسته به‌رده‌وام كاری له‌سه‌ر بکرێت، بۆ ئه‌م مەبه‌سته‌ش پێویستى به یه‌كانگیرییه‌ك هه‌یه له نێوان داموده‌زگاكاندا له رێگه‌ى راگه‌یاندن و بوونى هۆشیاریى له‌ناو خێزانى كوردیدا.\nكارزان ره‌سووڵ، توێژه‌رى ده‌روونناسى سه‌باره‌ت به زیانه ده‌روونییه‌كانى خەتەنەكردنى ره‌گه‌زى مێینه له لێدوانێكدا بۆ (باس) رای گه‌یاند: "به‌هۆى خه‌ته‌نه‌كردنه‌وه ئافره‌تان ده‌كه‌ونه بارێكى گۆشه‌گیرییه‌وه و تووشى دڵه‌ڕاوکێ و خه‌مۆكى ده‌بن، به‌پێى زانستى ده‌روونناسی به‌مانه ده‌ڵێن نه‌خۆشه ده‌روون جه‌سته‌ییه‌كان و پێویسته سزا بۆ هانده‌ران و جێبه‌جێ كارانى ئه‌م كاره دابنرێت و پرۆگرامێكى سه‌ركه‌وتووى هۆشیاریش له سیسته‌مى په‌روه‌رده‌دا بۆ قوتابخانه‌كان دابنرێت و ئه‌و یاسایه‌ى تایبه‌ت به خه‌ته‌نه‌كردن له په‌رله‌ماندا ده‌ركراوه، بخرێته بوارى جێبه‌جێ كردنه‌وه، هه‌روه‌ها رێكخراوه ناحكوومییه‌كانیش به‌شدار بن له بڵاوكردنه‌وه‌ى هۆشیارى، به‌تایبه‌ت لایه‌نى په‌یوه‌ندیدار زیاتر كار بكات له‌سه‌ر چاره‌سه‌رى بنه‌بڕكردنى ئه‌م كاره“.\nله‌سه‌ر ئاستى جیهان، دیارده‌ى خه‌ته‌نه‌كردن به دیارده‌یه‌كى ناته‌ندروستى كۆمەڵایه‌تیى توندوتیژى دژى ئافره‌تان داده‌نرێت و له په‌رله‌مانى كوردستانیشدا یاساى تایبه‌ت بۆ به‌ره‌نگاربوونه‌وه و بنه‌بڕکردنى ئه‌مكاره دانراوه.\nسه‌باره‌ت به كاریگه‌رییه‌كانى خه‌ته‌نه‌كردن به‌سه‌ر ڕە‌گه‌زى مێینه‌وه، رێزان ئەحمەد، خوێندكار له كۆلیژى ده‌روونناسى به (باس)ى راگه‌یاند: "خه‌ته‌نه‌كردنیش هاوشێوه‌ى توندوتیژییه به‌رامبه‌ر ره‌گه‌زى مێینه، به جۆرێك له‌دواى ئه‌و ساته‌وه‌ى خه‌ته‌نه ده‌كرێت، به‌كارهێنانى چه‌قۆ لاى كچان ترس و دڵه‌ڕاوكێ زیاد ده‌كات، واته ئه‌م ترس و دڕه‌نده‌ییه‌ى له‌به‌رامبه‌ر ئه‌نجام دراوه و له مێشك و بیر و یاده‌وه‌ریدا به به‌رده‌وامى ده‌مێنێته‌وه، هه‌ر كاتێك دێته‌وه یادى، كارتێكردنى نه‌رێنیى ده‌كاته سه‌ر كه‌سایه‌تیى و ئه‌و و بێمتمانه‌ییەى له‌لا دروست ده‌كات“.\nبه‌پێى دوایین ئامارى خه‌ته‌نه‌كردنى مێینه لە هه‌رێمى كوردستاندا بۆ ساڵى 2010 به رێژه‌ى %40 و ده‌ڤه‌رى راپه‌ڕینیش له‌م ساڵه‌دا به رێژه‌ى %77،9 تۆمار كراوه، له‌م ساڵى 2017شدا ته‌نیا له پێنج مانگدا له هه‌رێمى كوردستان هه‌زار و 738 توندوتیژى به‌رامبه‌ر به ژنان ئه‌نجامدراوه و ناوچه‌كانى راپه‌ڕین و سۆران و گه‌رمیانیش هه‌میشه له ڕیزبه‌ندى پێشه‌وه‌ى ئاماره‌كانى توندوتیژیدان دژی ژنان.\nزیاتر... شادان قادر\nله سلێمانى بڕێکی زۆرى جوانکاریی خانمان ده‌ستى به‌سه‌ردا دەگیرێت\nگرووپی میوزیكی كچانی رانیە: خزمەتی ژنان و هونەری کوردی دەکەین\nحکومەتی بەریتانیا هەڵمەتی بەزۆرەملێ ناردنەوەی پەنابەرانی دەستپێکرد\nدابەشکردنی ئاو لە سلێمانی دەست پێدەکاتەوە\nله سلێمانی كه‌سێك بە کوژراوى لەماڵەکەى خۆیدا دۆزرایەوە\nپۆلیسی سلێمانی لەبارەی گیانلەدەستدانی گەنجێکەوە ڕوونکردنەوە دەدات\nسەرچاوەی دەنگەکەی سلێمانی گەڕەکی ئیبراهیم ئەحمەدە\nبەهۆی باران بارینی زۆرەوە ڕێگایه‌كی سه‌ره‌كی سنووری پارێزگای سلێمانی دادەخرێت\nکەشناسیی ھەرێمی کوردستان: ئەگەری ڕوودانی دیاردەی وشکەساڵی لاواز بووە\nبەوێنە.. بەهۆی بارانبارینەوە ڕێگای گوندەکانی پشدەر و ماوەت داخراون\nهەفتەنامەی باس #371\nبەرپرسێکی دەست لەکار کێشاوەی یەکێتی داوای دادگاییکردنی گرووپی 16ی ئۆکتۆبەر دەکا\nئاگادارییه‌ك له كه‌شناسییه‌وه بۆ هاووڵاتییانى هه‌رێمى كوردستان\nپه‌رله‌مانتارێكى یەکێتی: عەبادی دینارێک بۆ خەڵکی هەرێمی کوردستان نانێرێت\nیەکێتی بە دەست هەوڵەکانی باڵی دەستڕۆیشتوو و گرووپی 16ی ئۆکتۆبەرەوە پەلەقاژەیەتی\nبەرپرسێکی یەکێتی: حکوومەتی عێراق خۆی دەنگۆی هێرشی داعش بۆ سەر کەرکووک بڵاو دەکاتەوە\nهاوپه‌یمانی ئاكپارتی و مه‌هه‌په و هه‌ڵوێستی باكوورییه‌كان کارزان گلی\nبیره‌وه‌ریی كۆچبه‌رێكی كورد له ڕێگه‌ی ئه‌وروپا زامدار ئه‌حمه‌د\nجه‌سته‌ی خۆتت پێ قبووڵ بێت فازڵ جاف\nگەورەترین گرفت و کێشەی گەورە لە زیندەگیی ئێمەدا (سێکس)ە شێرزاد حەسەن\nتاک لە تەنگانەدا تاقی دەکرێتەوە حەمەفەریق حەسەن


دەوڵەتداری بە میزاج و مزگێنی ناکرێت، حکومەتداری بە هاش و هوش ناکرێت، دەسەڵاتداریش بە ترس و تۆقاندن بەڕێوە ناچێت.\nکاتێک کە گەڵێکی پێنج ملیۆنی لە ناو قەبارەیەکی بێ دەوڵەتی دانپێنەنراوی سەر پارچەیەک لەم زەوییە، توشی قەیرانێکی جیهانیی تەندروستی وەک کۆرۆنا ئەبێت؛ یا ئەبێت لۆکاڵییانە جڵەو و چارەی بکرێت، یا ئەبێت بە ڕەزم و ڕێتمی جیهانیانە مامەڵەی لەگەڵدا بکرێت.\nلەمە زیاتر هەرچییەکی تر، ئیتر خەڵک و خود خەڵاتاندنە.\nلە ناوەڕاستی مانگی ئازارەوە خەڵک بۆ ماوەی چل ڕۆژ زۆر دڵسۆزانە و هۆشیارانە پابەند بوون و خۆیان کەرنتینە کرد، پاشان مانگێکی ڕەمەزانیش هاتە سەر، جەژنیشی پێوە لکێندرا، شەپۆلە گەورەکەی کۆرۆنایان ڕایی کرد و خۆیان لە مەترسییە گەورەکە پاراست.\nئەگەر لەنێوان خەڵک و حکومەت دادوەری بکرێت، خەڵک زۆر پابەند بوون بە ئەرکەکانی خۆیان. نزیکەی سێ مانگ خەڵک خۆی ترازانبوویەوە ماڵەوە، خۆیان و خەڵکیشیان لە ئافاتەکە پاراست.\nئەی حکومەت چی کرد؟، موچەی دا، خزمەتگوزاری پێشکەش کرد، هاوسەنگی ئابووریی خەڵکی ڕاگرت؟، بێ گومان نەخێر.\nلەم قەیرانە جیهانییە، کابینەی نۆیەم نەک جیهانییانە مامەڵەی نەکرد، بەڵکو لۆکاڵییانەی پۆلیسیانە و ئاسایشییانە لەگەڵ دۆخەکەدا بەرخوردی کرد.\nمیللەت لە نێوان مردن بە نەخۆشی کۆرۆنا یا مردن لە برسا؛ کرۆناکەی هەڵبژارد، چونکە؛ حکومەت وەک وڵاتانی دونیا نەک هاوکاریی دارایی بژێوی دابین نەکرد بەڵکو موچەی ئەو چەند مانگەشی بۆ مسەوگەر نەکردن.\nئیتر مەرگێک بە نەخۆشی کۆرۆنا کە قابیلی چارەیە، هەڵبژارد نەک مەرگێک بە برسییەتی و ڕیسوابوونیان لە بەردەم هاوسەر و منداڵ و خاوەن ماڵ و دوکان و قەرزارەکانیاندا.\nکەسێک کە هەر بەوە ئەژی کە ئەو ڕۆژە پەیدای ئەکات، لە نێوان ئافات و برسیەتی، ناچارە ئافاتەکە هەڵبژێرێت، چونکە بەلایەنی کەمەوە ئەمە دەردێکی جیهانییە، بەڵام برسییەتی دۆخێکی تاکەکەسی و خێزانییە کە بەرگەگرتنی ئەوەندە سەختە کە بۆی هەیە مرۆڤ بەرەو تاوان و هاری بەرێت.\nکورد ئەڵیت؛ برسییەتی ڕەگی هاری پێوەیە، و کاسەی پڕ ئاشتی ماڵە، کە برسیت بێت و کاسە پڕ نەبێت بێگومان چاوەڕێی هاری و جەنگ ئەبێت بکرێت.\nلە ئەمریکا پۆلیسێک بە کارێکی ناڕەوا، هەموو ئەمریکای ڕژانە سەر شەقام و داوای دادپەروەرییان بەرز کردەوە، سەرەڕای بوونی چڕی کۆرۆناش.\nئەوەتا دوێنێ بە سەدان کەس ڕژانە مەیدانی دامی ئامستردام، لە دژی ڕووداوەکە ی ئەمریکا، کە من دڵنیام بۆ ولاتانی دیکەی یەکێتیی ئەورپاش تەشەنە ئەکات.\nکابینەی نۆی حکومەتی هەرێم، کە سەرۆک حکومەتەکەی و وەزیری ناوخۆکەشی، کەسانی پسپۆر و قاڵبووی پاراستن و ئاسایش و پۆلیسیین، کاتێک کە بۆ خەڵک ئەدوێن، وا ئەزانن بۆ خەڵکانی زیندانی ئەدوین و سزا و یاسا و چاوسوورکردنەوە، تاکە میتۆدی پەیامەکانیانە.\nخەڵک بە حکومەتێکی دیموکراسی و ئازادی وەک ئەمریکا ڕازی نییە کە دەسەڵات ئەداتە دەست پۆلیسێک، کە مرۆڤێک بکوژێت، ئەی ئەگەر لە حکومەتێکی نادیموکراسی و نائازادیدا بژیت و دەسەڵاتەکەش خۆی پۆلیسی بێت؛ چاوەڕێی چی لێ ئەکرێت؟.


دیزاینه‌ری ئایفۆن كۆمپانیای ئه‌پڵ جێ ده‌هێڵێ -\nfryad mohammad 1 ته‌مموز، 2019 1 min read\nڕۆژنامه‌ی فاینه‌نشاڵ تایمزی به‌ریتانی بڵاوی كرده‌وه، كه دیزاینه‌ی ناوداری مۆبایلی ئایفۆن، دوای 30 ساڵ كاركردن له‌و كۆمپانیایه و سه‌ركه‌وتنی سه‌رجه‌م پرۆژه و بیرۆكه‌كانی، بڕیاری داوه واز له كۆمپانیای ئه‌پڵ و كاره‌كه‌ی بهێنێت.\nسه‌رچاوه‌یه‌ك به ڕۆژنامه‌كه‌ی ڕاگه‌یه‌ندووە، جۆنی ئێفی دیزاینه‌ر، كاریگه‌ری ته‌واو و به‌هێزی له‌سه‌ر به‌رهه‌مه‌كانی ئه‌پڵ هه‌بوو، به تایبه‌ت له ئامێره‌كانی “ئایفۆن، ماك، هێدفۆنی ئیپۆد” ئه‌و به‌رهه‌مانه‌یش به گرنگترین به‌رهه‌می ئه‌پڵ داده‌نرێ له مێژووی دروستكردنی كۆمپانیاكه، دوای ئه‌و به‌رهه‌مانه نرخی كۆمپانیاكه بۆ تریلیۆنێك دۆلار به‌رز بووه‌وه.\nئه‌و دیزاینه‌ره ناوازه‌یه بڕیاره له 2020 به ته‌واوی ده‌سبه‌رداری كۆمپانیای ئه‌پڵ بێ و خه‌ریكی پرۆژه‌یه‌كی تایبه‌ت به‌خۆی ده‌بێت، ئه‌و له دیداری له‌گه‌ڵ ڕۆژنامه‌ی “فاینه‌نشاڵ تایمز” گوتی، ڕاسته من تا ئێسته‌یش وه‌كو كارمه‌ندێكی ئه‌پڵم، به‌ڵام دوای ده‌رچوونیشم له‌و كۆمپانیایه ده‌مه‌وێ وه‌ك دۆست و هاوڕێیه‌ك پێوه‌ندی له نێوانمان هه‌بێ، چونكه 30 ساڵی ته‌مه‌ن كه‌م نییه من ڕۆژانه له‌و كۆمپانیایه به‌سه‌رم بردووه.\nPrevious زانست له‌م 11 دیارده‌یه تێ ناگات\nNext توڕه‌بوون کێش زیاد ده‌کات\n2 thoughts on “دیزاینه‌ری ئایفۆن كۆمپانیای ئه‌پڵ جێ ده‌هێڵێ”\n1 ئاب، 2021 له 2:47 am\n13 ته‌مموز، 2021 له 7:20 pm


کرواتەکان کێن و چۆن ئەو بۆچوونەیان لەلا گەڵاڵە بووە کە کوردن؟ | یاریکورد یاهەق\nPosted by Admin | aug 8, 2018 | کوردی | 0 |\nبەو جۆرە لەو ساتەوە ئەم تیۆریە لە ناو کرواتەکاندا باسکراوە و زۆر بە جدی وەردەگیراوە، بەڵام لە دوای ساڵی ١٩٩١ و سەربەخۆیی ئەو وڵاتەوە، ئەو تیۆریە دەرفەتی بۆ کراوەتەوە و دیسانەوە بوژانەوەی بەخۆیەوە بینیوە و زیاتر کەوتۆتە ناو ناوەندە زانستیەکانەوە. لە ئەنجامدا هەندێک لە لێکۆڵەرە کرواتیەکان لێکۆڵینەوەی جدی نوێیان لەسەر ئەو بابەتە کردووە. لێکۆڵەرە کرواتیەکان چەندین نموونەی زمانەوانی دەهێننەوە کە زمانی ڕەسەنی کرواتی سلاڤی نەبووە و زیاتر لە زمانە بە ناو ئێرانیەکانەوە نزیک بووە. هێندە ئەو بابەتە لەو وڵاتەدا گەرم بووە، بە جۆرێک ئەو لێکۆڵینەوانە کاریگەریان لەسەر خەڵکی ئاسایی کرواتی داناوە و خەڵکی ئاسایی زۆر جار دەڵێن کە ئێمە لە کوردستانەوە هاتووین وکوردستان بە شێوەی جیاواز باس دەکەن. تەنانەت یەکێک لە گۆرانی بێژە هەرە بەناوبانگە کرواتیەکان بە ناوی دارکۆ ڕۆندێک، گۆرانیەکی بۆ کوردستان و کوردە ئاوارەکان گوتووە کە وڵات بەجێدەهێڵن.\nNextهەڕەشە و مەترسیی لەسەر كاكەییەكان كۆتایی نایەت


مفایێ شوکولاتایێ بۆ زەڵامان – خەدەنگ\nته‌مموز 28, 2020 ته‌مموز 28, 2020\nمفایێ شوکولاتایێ بۆ زەڵامان\nڤەکولینەکێ دیارکر ئەو زەڵامێن گەلەک شوکولاتا دخۆن ڕەنگە مەترسیێن توشبوونا وان ب جەلتەیان کێم ببن، ل وەرزنامەیا زانستێ دەماران ڤەکولەران وەسان نڤیسیە کو پشتی بۆ دەمێ (١٠) ساڵان وان دویڤچوونا (٣٧) ھزار زەڵامێن شوکولاتا دخۆن کری، دیاربوو ب ڕێژا (١٧%) مەترسیا توشبوونا وان ب جەلتەیان کێمبوو.\nئەڤ ڤەکولینە یا ئێکێیە د ڤی واری دا دھێتە کرن و ئاماژە ب وێ چەندێ ددەت کۆ خوارنا شکولاتان مفا بۆ دلی و دەمارێن خوینێ خوینێ ھەنە، ھندەک ژ ڤەکولینێن بەری نوکە ھاتینە ئەنجامدان دیارکربوو کۆ ئەو کەسێن شکولاتا دخۆن فاکتەرێن کێمتر بۆ توشبوونێ ب نەخوشیێن دلی و جەلتەیان ھەنە وەک بلندبوونا فشارا خوینێ، سوزان لارسون ژ پەیمانگەھا کارولینسکا ل ستوکھولمێ کو سەرۆکاتیا ڤێ ڤەکولینێ دکر گۆت: کارتێکرنا ب مفا یا خوارنا شکولوتا کو ھەڤبەندی ب جەلتەیان ڤە ھەیە رەنگە گرێدای پێکھێنەرێن فلافونوید ڤە ھەبیت ئەوێ دناڤ شکولاتا دا ھەی، ڤەکولینەکا دیتر کو ل سالا بۆری ژلایێ لارسونێ ڤە ھاتبوو کرن ئەنجامێن وەکی وان ل سەر ژنان ژی دیارکربوون، فلافونید ھندەک پێکھێنەرن کاردکەن وەکو کەرستەیێن دژی ژەنگارێ و ڤەکولین ئاماژە ب وێ چەندێ ددەن کو رەنگە وی کەرستەی کارتێکرنێن ئەرێنی ل سەر فشارا خوینێ و کولیسترۆلی و کارێ دەمارێن خوینێ ھەبیت.\nCategory: ساخلەمیTag: زەڵامشوکولاتمفا by Awaz Ibrahim\nبهێنڤەدانا جەژنێ هاتە ڕاگەهاندن


دەنگدانەوەی پڕ شکۆی ئاماده بوونی نەتەوەی ئێران لە ڕێپێوانی 22 ڕێبەندان لە مێدیا جیهانیەکان - SAHAR KURDISH (Sorani)\nشوبات 12, 2019 18:38 Asia/Tehran\nئامادەبوونی پڕشکۆ و بەچەمک و پڕواتای گەلی مەزنی ئێران لە ڕێپێوانی٢٢ی بەهمەنی١٣٩٧(یازدەی فێڤرییەی٢٠١٩) دیمەنی کەم وێنەی خوڵقاند چونکە هەم جێژنی چل ساڵەیی شۆڕشی ئیسلامی بەشێوەیەکی شیاو بەڕێوەچوو و هەمیش هەوڵی بەرچاوی بەرپرسانی ئەمریکی و زایۆنی بۆ بێهیواکردنی گەلی ئێران گۆڕدرا بە هیواو هومێد.\nهاوبەشیی بەملوێنان ئێرانی لە سەرتاسەری ئێراندا لە بیست و دووی بەهمەن لەچاوی میدیا بیانییەکان شاراوە نەما و ئامادەبوونی بەربڵاوی خەڵک و پەیامی ئەو ئامادەبوونە بەشێوەیەکی تایبەت لە ڕاپۆرە هەواڵییەکان لەنێو میدیاکانی جیهاندا دەنگدانەوەی بوو.\nهەواڵدەریی ڕۆیتەرز، هاوبەشیی خەڵکی ئێرانی لە ڕێپێوانی٢٢ی بەهمەن بەشێوەیەکی بەرچاو لێکدایەوەو لە ڕەنگدانەوەی وتاردانی سەرۆک کۆمار بەگێڕانەوە لەناوبراو ڕایگەیاند کە ئێران سورە لەسەر ئەوەی دەسەڵاتی سەربازی و بەرنامەی مووشەکیی بالستیکی خۆی پەرەپێ بدات.\n"هشام جابر" کارناسی لوبنانی و سەرۆکی ناوەندی "توێژینەوەکانی ڕۆژهەڵاتی ناڤین" سەبارەت بە دەسەڵاتدارێتیی حکومەتی کۆماری ئیسلامیی ئێران دەڵێ: ئەمڕۆ شۆڕشی ئیسلامیی ئێران پاش تێپەڕ بوونی ٤٠ ساڵ لەوپەڕی گەشە و گەنجیی خۆیدایە. شۆڕشی ئیسلامی هەر لە هەمان سەرەتاوە بەرەوڕووی هەموو چەشنە پیلانگێڕی، گوشار و گەمارۆ بۆتەوە، بەڵام وێرای هەموو ئەو سەختی و سەخڵەتە هەر پاوەجێ و خۆڕاگر ماوەتەوە. ... شۆڕشی ئیسلامی ئەمڕۆ بووە بە زلهێزێک لە ناوچەکەدا."\nهەواڵدەریی فەڕانسە بەئاماژە بەوەی کە سەرباری بارینی باران بەهەزاران کەس لە خەڵک لەناوەڕاستی تاراندا کۆبوونەوە، شۆڕشی ئیسلامی چل ساڵ لەمەوبەری بە بوومەلەرزەیەکی سیاسی ناوبرد کە کۆتایی هێنا بەهەزاران ساڵ پاشایەتی و هێشتا لەناوچەدا دەنگ دەداتەوە.\nگرووپی زانیاریی "سوفان" کە لە نیۆیۆرکدا سەقامگیرە لە ڕاپۆرتی ڕۆژی دووشەممەی خۆیدا (١١ی فێڤرییەی ٢٠١٩ی زایینی) بە ناوی "شۆڕشی نەرمڕۆی ئێران" بڵاو بوویەوە جەختی کرد: چلەمین ساڵیادی سەرکەوتنی شۆڕشی ئیسلامیی ئێران لە کاتێکدا بەڕێوە دەچێ کە پێگەی ناوچەیی ئەم وڵاتە گەیشتۆتە بانترین ئاست لە ساڵی ٥٧ بەم لاوە."\nهەواڵدەریی شین هۆوای چینیش ڕاپۆری دا؛ خەڵکی ئێران لە ڕێپێوانە مەزنەکەیان لە شار وپارێزگای جۆربەجۆرەکانی وڵات، لەدژ حکومەتی دۆناڵد ترامپ سەرۆک کۆماری ئەمریکاو گەمارۆ سەپێندراوەکانی ئەو وڵاتە بەسەریاندا، دروشمیان دا.\nبۆ ڕووماڵی ڕێوڕەسمی ڕێپێوانی ئەمساڵ، لە شەش هەزار و ٥٠٠ پەیامنێری ناوخۆیی و دەرەوەیی ئامادە لە ڕێوڕەسمەکە، ٣٠٠یان میدیای نێودەوڵەتی بوون هەتا بۆ لاگرانیان لەسەرتاسەری جیهان سەبارەت بە دووپات بوونەوەی فەرتەنەئاسای بزاڤی گەلی ئێران هەواڵ وڕاپۆر بڵاو بکەنەوە.\nهەروەها کاناڵی یورو نیوز فەڕانسا 24 هەواڵدەری ترەند ی کۆماری ئازەربایجان کاناڵی تەلەفیزیونی ڕووسیا ئەلیومی ڕووسیا ڕۆژنامە ئەمریکیاییەکانی نیویورک تایمز و واشنگتون پوست ڕۆژنامەی تایمزی ئێڤ ئیندیا ڕۆژنامەکانی کانادایی نەشنالپوست و ونکووێر سانی کەناڵی تەلەفیزوینی ئەلئەخباریە ی سووریا و بنکەی هەواڵیی تلەسووری ڤێنزوئێلاش لە ڕاپۆڕتگەلێکدا ڕێپێوانی پڕ شکوی نەتەوەی ئێرانیان ڕۆماڵ کرد .\nشۆڕشی ئیسلامی ئێران پاش تێپەڕ بوونی ٤٠ ساڵ؛ وێڕای هەموو پڕوپاگەندە و درۆ و دەلەسەی دوژمنانی ئێستایش هەر لەوپەڕی هێز و دەسەڵات، گەشە و گەنجیدایە و وێڕای ئەو هەموو پیلانگێڕییانە نیشانی داوە کە ناتوانێ گەلێکی گەورە تێکشکێنێ. گەلی ئێران ئەوەیان سەلماند کە لە هیچ باروودۆخێکدا و بە هیچ لەونێ بەرامبەر بە زۆربێژی و زاڵێتی خوازیی ئەمریکا بە چۆکدا نایەن و بە ویست و ورەی بەرزیان درێژە دەدەن بە ڕێگا و ڕێبازی خۆیان. ئەم خۆڕاگرییە و پاراستنی ویست و ورەی دژە ئیستیکبارییە لەو فەکتەرە گرینگایەنەیە کە هەموو پێشبینی و چاوەڕوانییەکانی دوژمنان تێکدەشێوێنێ و دەبێتە هۆی پتەوتر بوونی کۆڵەکە و ئەستوونەکانی شۆڕش.\nئەم ئامادەبوونە یەکپارچەیە، هاودڵی و یەکدەنگیی گەلی ئێران دەخاتە بەرچاو. هەر لەبەر ئەوەیشە کە بەشداریی بەشکۆ و پڕ سۆز و خرۆشی جەماوەر لە ڕێپێوانی ٢٢ی ڕێبەندان هەڵگری پەیامێکی ڕوون و ڕاشکاوانەیە کە ناتوانین بە کەم بایەخی بزانین. پەیامێک کە تیشکی هیوا دەپژێنێتە سەر دڵی هۆگرانی شۆڕشی ئیسلامی و دوژمنانیش تەواو هیوابڕاو دەکات.\nتڕەمپ ناچار بوو کۆبوونەوەی گروپی 7 دوابخات


چەند سه‌رنجێک لەسەر رێکەوتنی گۆڕان و پارتی... پارتی و یەکێتی\nئەگەر بزووتنەوەی گۆڕان پێیوابێت پارتی لە ماوەی شەش مانگدا پرۆسەی چاکسازی ئەنجامدەداو داوای گۆڕان بۆ بشداری لەحوکمەت جێ بەجێ دەکات ئەمە زۆر دوورە لە دونیا بینینی سیاسەتەوە لەگەڵ هیج عەقڵ و مەنتیقێکدا ناگونجێت، چونکە چەندین مووچەخۆری بندیواری خۆی نابریت لەبەرئەوەی هەموومان دەزانین شەش مانگی ئایندە هەڵبژاردنی ئەنجومەنی پارێزکاکانەو پارتی ئامادە نیە کاری لەو شێوە بکات و لایەنگرانی لەخۆی زویر بکات.\nدەربارەی یەکگرتنەوەی هێزی پێشمەرگە بەتایبەت هێزەکانی حەفتاو هەشتا\nئیمڕۆ پێش ئەوەی پارتی سەردانی یەکێتی بکات ڕێکەوتنی لەگەڵ ئیمزا بکات لەدەرگای گۆڕانیدا، ئەمەش مەرجی یەکێتی بوو بۆ پارتی تا گۆڕان قایل بکات جێگیری هەرێم بۆ سەربازی بدرێتە یەکێتی و لەگەڵ ئەمەشدا کەڕازی بوو بەم داوایە دەبێت گۆڕان فشاریش نەکات بۆ یەکگرتنەوەی هێزەکانی حەفتاو هەشتا. هەربۆیە کۆبوونەوەی گۆڕان و پارتی درێژەی کێشاو گۆڕانیش رازی بوو بەو داوایانە.\nباشترین بەڵگەش بۆ ئەم قسە مەدح کردنی محمود مەحمەد وتەبێژی پارتی بوو بۆ گۆڕان کە ووتی گۆڕان لەپێناو بەرژەوەندی میلەت ڕازی بوو ئەو پۆستە بدرێتە یەکێتی. هەرچەند لەبەرانبەر ئەمەدا گۆڕان داوای کردووە بشداری بەکۆمەڵی ئیسلامی بکرێت پێدەجێت پارتی نەرمیەک بۆ کۆمەڵ بنوێنیت چونکە وتەبێژەکەی پارتی ووتی ئێمە وتومانە بە کۆمەڵ بشداری دەکەن لەحوکمە؟؟ ئەوان وڵامیان نەبووە ئێمە هەموومان دەزانین ئەم قسە ئەسلێ نیە چونکە مامۆستا عەلی باپیر وتی بەس پارتی سلام و علێکم بکات ئێمەش وڵامان دەبێت.\nڕێکەوتنی ئەم دوانە هیج جێگەی دلخۆشی نیە چونکە لەمانکێدا چوار ڕێکەوتن واژۆ دەکەن و دوای خیانەت لەیەک دەکەن هیج کامیان ڕێز لەئیمزای خۆیان ناگرن...یەکێتی دەڵێت ئێمە لەم کابینە بژداری شراکەتی ڕاستەقینەمان پێکرا پارتیش دەڵێت کوردستانی بەهێز دادەمەزرێنن کەواتە ئەم دوو دەستەواژە وادەکات خەڵکی دەڤەری سەوزو نیلی داوای خزمەتگوزاری و ئاوەدانی بکات ئەوە بەسەرچوو یەکێتی بلێت ئێمە هیج بەرپرس نین و پارتیش بلێت دەستەڵاتی دانانی بەڕێوەبەرێکمان لەو سنوورە نیە.\nیەکێتی و پارتی لەڕووی سەربازیەوە هێزەکانیان بەم شێوەیە دەبێت هێزەکانی هەشتاو زێرەڤانی لەژێردەستی سەرۆکی هەرێم دەبن کە پارتیە.\nهێزەکانی حەفتاو بەرگری فریاکەوتن لەژێر دەستی جێگیری سەرۆکی هەرێم دەبن کە یەکێتیە.